Alonso napušta Formulu 1\nVozač Meklarena Fernando Alonso saopštio je danas da na kraju sezone napušta Formulu 1. "Nakon 17 divnih godina u ovom neverovatnom sportu, vreme je da napravim promenu i krenem dalje. Uživao sam u svakom minutu ovih neverovatnih sezona i ne mogu...\nVelimir Stjepanović plasirao se u finale na 200 metara slobodno na Evropskom prvenstvu u Glazgovu. Srpski plivač je stazu prešao za minut i 46,84 sekunde Bio je treći u svojoj polufinalnoj grupi i plasirao se na osnovu vremena. Finale discipline...\nHamilton posle Mađarske povećao prednost\nVozač Mercedesa Luis Hamilton slavio je u trci Formule 1 za Veliku nagradu Madjarske u Budimpešti i na 24 boda uvećao prednost u generalnom plasmanu nad Sebastijanom Fetelom iz Ferarija, koji je zauzeo drugo mesto. Aktuelni svetski prvak je...\nHamilton iskoristio Fetelov poklon\nVozač Mercedesa Luis Hamilton pobedio je u trci Formule 1 za Veliku nagradu Nemačke i preuzeo prvo mesto u generalnom plasmanu od Sebastijana Fetela iz Ferarija, koji nije završio trku. Britanac je ostvario četvrtu pobedu u sezoni, a 66. u karijeri...\nLuis Hamilton još dve godine u Mercedesu\nAktuelni šampion Formule 1 Luis Hamilton produžio je ugovor sa ekipom Mercedesa. Britanski vozač,produžio je ugovor na dve godine sa nemačkim timom,a kako BBC javlja,Hamilton će zarađivati 30 miliona funti na godišnjem nivou, bez bonusa. Ukoliko...\nPobeda Borkovića u Mađarskoj\nNajbolji srpski automobilista Dušan Borković na stazi Hungaroring ostvario je treću pobedu ove sezone u TCR Evropa šampionatu. Vozač NIS Petrol tima u saradnji sa Target Competition timom u svom automobilu Hyundai i30 N sa brojem 62, na sedmoj...\nPrvi čovek košarkaškog kluba Crvena zvezda Nebojša Čović izabran je za predsednika Upravnog odbora Sportskog društva Crvena zvezda, odlučeno je na Izbornoj skupštini. Na Skupštini održanoj na stadionu "Rajko Mitić", Čović je jednoglasno izabran,...\nTrijumf Verštapena, debakl Mercedesa\nVozač Red Bula Maks Verstapen pobedio je u trci Formule 1 za Veliku nagradu Austrije. Verstapen je na stazi u Špilbergu ostvario prvu pobedu u sezoni, a četvrtu u karijeri. Drugo mesto zauzeo je Kimi Raikonen iz Ferarija, a treći je bio njegov...\nPobeda Hamiltona u Francuskoj\nVozač Mercedesa Luis Hamilton pobedio je u trci Formule 1 za Veliku nagradu Francuske u Kastelu i preuzeo vodjstvo u generalnom plasmanu od Sebastijana Fetela iz Ferarija, koji je zauzeo peto mesto.Hamilton je na stazi "Pol Rikar" ostvario 65....


Izvor: Beta, 18.Jan.2020, 00:06\nNajveća najezda skakavaca u poslednjih 25 godina zahvatila je istočni deo Afrike i predstavlja pretnju za bezbednost hrane u nekim zemljama koje su ionako najugroženije gladju u svetu, saopštili su danas zvaničnici.Ta najezda insekata delimično je posledica neuobičajenih klimatskih uslova.Na pojedinim mestima su rojevi skakavaca toliki, da izgledaju kao tamni oblaci na horizontu. Skakavci su veličine prsta i na milione leti i skaču na useve koje uništavaju. Najezda skakavaca je zahvatila Keniju gde je jedan roj tih insekata bio dugačak 60 kilometara i širok 40, navele su vlasti i dodale da je to pustinjski skakavac, jedan od najopasnijih.Ti insekti su se pored Kenije, pojavili u delovima Somalije, Etiopije, Sudana, Džibutija i Eritreje. Procenjuje se da će zahvatiti i delove Južnog Sudana i Ugande.Ta pojava bi mogla da ugrozi već siromašno stanovništvo u tom delu Afrike gde su i nemiri, kao u Somaliji koja je na meti ekstremista, u Južnom Sudanu su dugogodišnji sukobi, a bilo je nemira u Etiopiji.Regionalna organizacija Istočne Afrike je saopštila da tipičan pustinjski roj može da sadrži do 150 miliona skakavaca po kvadratnom kilometru koji lako migriraju s vetrom i mogu preći 100 do 150 kilometara dnevno. Prosečan roj za samo jedan dan može da uništi useve dovoljne ...\nKurir: BIBLIJSKA POŠAST NAPALA AFRIKU: Neverovatna najezda skakavaca, rojevi dugački i do 60 kilometara (VIDEO)\nNajveća najezda skakavaca u poslednjih 25 godina zahvatila je istočni deo Afrike i predstavlja pretnju za bezbednost hrane u nekim zemljama koje su ionako najugroženije glađu u svetu, saopštili su danas zvaničnici...Ta najezda insekata delimično je posledica neuobičajenih klimatskih uslova...Na...


HomeDRUŠTVOKon: Situacija pogoršana, ove nedelje zaraženih više od 300\nKon: Situacija pogoršana, ove nedelje zaraženih više od 300\n26/07/2021Redakcija BALKAN TVDRUŠTVO, Vesti, za slajder0\nBEOGRAD: Epidemiolog i član Kriznog štaba Predrag Kon izjavio je danas da je u zemlji epidemiološka situacija pogoršana i da će se i dalje pogoršavati, kao i da očekuje da će tokom ove nedelje broj novozaraženih preći broj od 300.\nKon kaže da će u narednom periodu sigurno doći i do četvorocifrenog broja novozaraženih na dnevnom nivou, da je sada hospitalizovano oko 300 osoba, ali da ne očekuje pritisak na zdravstveni sistem kao što je bio kada smo imali više od 9.000 hospitalizovanih.\nNa pitanje kada se može očekivati pik četvrtog talasa, dr Kon je na TV Pink kazao da uspon traje osam nedelja, a kako je počeo poslednje nedelje juna trajaće i u avgustu.\nOno što je dodatni problem, kako kaže dr Kon, u septembru nas očekuje i ponovno okupljanje kolektiva, početak školske godine, a pre toga će se veliki broj ljudi vratiti sa letovanja.\n„Ali, imamo i vakcinisane, što su sve značajne činjenice koje će uticati na tok. Da nemamo vakcinisane ne bi bilo čudno da ovaj poslednji skok bude pik, ali doći će do četvorocifrenog broja zaraženih na dnevnom nivou, to je jasno“, kazao je dr Kon.\nOd vakcinacije znači koliko će talas biti visok ili će biti zaravnjen, kaže dr Kon i na pitanje i da li početak školske godine zavisi od vakcinacije, ističe da kompletno čitav naš život zavisi od toga i dodaje da je jasno pokazano i dokazano da i deca uzrasta od 12 i više godina mogu da se vakcinišu.\n„Izgubljeno je mesec i po dana za vakcinaciju, ona se ne radi kada je uspon jer tada predstavlja i rizik za zaražavanje. Najuspešnije se sprovodi kada je sve mirno i mi smo to ispustili, ali nema jadikovanja, nego da nastavimo dalje“, kaže.\nKada je reč o zabludama po pitanju vakcine koja je najviše pogodila populaciju mladih, dr Kon kaže da iza toga stoji posledica dugotrajnog delovanja antivakcionih poruka koje stižu više od decenije.\n„Posledice se vide, stariji imaju svoja iskustva i nisu imali problem da se odazovu vakcinaciji, a oni koji su najviše na društvenim mrežama sada deluju iracionalno. To je upereno prema sopstvenom biću“, naglašava.\nDr Kon kaže da su te zablude o vakcinama koje traju deceniju i više, stvorile lažno uverenje da je manja opasnost od korone nego od vakcine.\n„Najmanje 1.000 puta je razlika, odnosno najmanje 1.000 puta je manja opasnost od vakcine u odnosu na oboljevanje. Mi nemamo nijedan slučaj vakcinisanih koji se približio da bude fatalan“, ističe.\nKada je reč o onima koji se vraćaju sa letovanja, a zaraženi su, dr Kon ističe da su većinom nevakcinisani, odnosno da je kod nas među njima jako malo vakcinisanih.\nKako kaže, u Izraelu je toliko zaraženih među vakcinisanima jer je visok nivo vakcinacije, ali to što je u toj zemlji, koja je prva započela masovnu vakcinaciju, broj zaraženih na dnevnom nivou došao do 2.000 pokazuje da virus cirkuliše i kod vakcinisanih i da je oslabljen imunitet zbog čega je potrebna i treća doza.\nDr Kon kaže da Krizni štab još nije zasedao po pitanju treće doze, ali da je upoznat sa tim preko medija da je nakon revakcine potrebno da prođe minimalno šest meseci da bi se primila i treća doza.\nTakođe, dr Kon kaže i da se za treću dozu, bez obzira na vakcinu koja je već primljena, preporučuju vakcine koje su na RNK osnovi, što su Fajzer i Moderna.\nNa pitanje da li podržava obaveznu vakcinaciju zdravstvenih radnika, dr Kon ističe da je to već zakonom regulisano.\n„Obaveza je za zdravstvene radnike da budu vakcinisani protiv svih zaraznih bolesti“, ističe dr Kon i dodaje da bi oko toga trebalo proveriti i u drugim profesijama koje su po prirodi posla u čestim kontaktima sa velikim brojem ljudi.\nKada je reč o pooštravanju mera protiv virusa korona, dr Kon kaže da se ne može zanemariti činjenica da raste broj zaraženih, ali ni da ima zaštićenih.\n„Iz tog razloga ne možete potpuno zatvarati kao na početku“, dodaje.\nNavodi da ne zna da li će doći do pooštravanja mera, da je zdravstveni deo Kriznog štaba kazao svoje stavove, ali da sa drugim delom štaba stoje na različitim uglovima.\n„Mi smatramo da je obavezna vakcinacija za zdravstvene radnike, pa se to nije dogodilo, poslali smo dopis da skupovi mogu biti samo za zaštićene, pa se ni to nije dogodilo… Jasno je da je u interesu javnog zdravlja odvajanje zastićenih od nezaštićenih, to narušava etičke principe, ali to nije tema za lekare“, navodi dr Kon.\nUkazao je na to da i primer iz Izraela pokazuje da je virus opstao a, kako kaže, opstanak virusa znači da će trajati godinama.\nNavodi da sada na svetu ima četiri miliona umrlih, što treba množiti sa tri i dodaje da će na kraju biti više desetina miliona ljudi na svetu koji su umrli od ovog virusa.\n„I prirodnim tokom bi se ovo završilo za nekoliko godina, ali s vakcinom će se završiti brže“, zaključio je dr Kon.\nDodik: Srpska sprema blokadu institucija BiH


26-06-2019 21:18 Srbija Politika\nBajram Gecaj, član najuticajnijeg opozicionog Demokratskog saveza Kosova (DSK) zatražio je navodno od Slavka Simića iz Srpske liste da ta partija glasa za nepoverenje kosovske vlade na čijem čelu je Ramuš Haradinaj, tvrdi prištinski portal Indeksonline.\nRakić se navodno sastao sa Gecajem u Prištini (Foto: Jutjub)\nGecaj, koji je bivši zamenik ministra lokalne samouprave, i Simić razgovarali su, navodi se, nakratko danas u Prištini.\nDSK, Samoopredeljenje, Aljbina Kurtija i Socijaldemokratska partija Špenta Ahmetija su se ujedinile u nameri da što pre sazovu sednicu kosovskog parlamenta na kojoj bi izglasali nepoverenje aktuelnoj kosovskoj vladi.\nMeđutim, tri opozicione stranke još nemaju dovoljno obezbeđenih glasova da bi to postigli, prenela je RTK2, na srpskom jeziku.\nPročitajte OVDE da li će Albanci krenuti na sever Kosova.


Постројење за независно водоснабдевањеPlant for independent water supply\nPostrojenje za nezavisno vodosnabdevanjePlant for independent water supply\nU Opštoj bolnici u Požarevcu\nU krugu požarevačke Opšte bolnice počeli su radovi na izgradnji postrojenja za samostalno snabdevanje vodom. Specijalno skladište omogućiće napajanje bolnice pitkom vodom i u slučajevima kada dođe do nestašice vode u gradskom vodovodu. U skladištu će biti smeštene dve cisterne od po 25 kubika vode, koje će moći 24 sata da snabdevaju staru bolničku zgradu, nezavisno od situacije u gradskom vodovodu. Najduža isključenja vode u bolnici dešavala su se tokom havarija na vodovodnoj mreži a u tim situacijama korišćeni su sopstveni izvori i voda iz cisterni javnih komunalnih preduzeća.\nDirektor Bolnice dr Srećko Bosić zahvalio se gradskim vlastima na tome što je ideja predhodnog rukovodstva Zdrastvenog centra i požarevačke Bolnice počela da se ostvaruje. Vodom iz postrojenja po potrebi će se napajati odeljenje za dijalizu, hirurgija i porodilište, gde će biti moguć bezbedan, rad i tokom nestašice vode iz gradskog vodovoda.\nRadove je svečano otvorio gradonačelnik Miomir Ilić, koji je istakao da je ovu investiciju odobrila gradska Skupština a započelo predhodno rukovodstvo što, kako je rekao, pokazuje zajedničku nameru – ostvarivanje interesa građana.\nPredsednik Skupštine grada Žarko Pivac, dodao je da postoji niz projekata koji nisu finansirani jer su bili predviđeni u programu Fonda za zaštitu životne sredine za 2011. godinu. Jedan od takvih je i izgradnja postrojenja za vodu u Bolnici koji je počeo da se realizuje zahvaljujući uštedama ostvarenim tokom realizacije drugih projekata. – Dostavljanjem okončanih situacija u određenim projektima utvrđene su uštede i ta sredstva opredeljena su za završetak projekata kao što je ovaj u Bolnici. Vrednost radova na postrojenju za skladištenje vode je više od 4,4 miliona dinara a izvođač ima obavezu da radove završi u roku od 50 dana, rekao je Pivac pohvališi dobru saradnju Grada sa rukovodstvom Opšte bolnice. Predsednik Skupštine grada Miomir Ilić, izrazio je uverenje da će Gradska uprava i u budućnosti ulagati značajnija sredstva u Bolnicu i Dom zdravlja.U Opštoj bolnici u Požarevcu\nPredsednik Skupštine grada Žarko Pivac, dodao je da postoji niz projekata koji nisu finansirani jer su bili predviđeni u programu Fonda za zaštitu životne sredine za 2011. godinu. Jedan od takvih je i izgradnja postrojenja za vodu u Bolnici koji je počeo da se realizuje zahvaljujući uštedama ostvarenim tokom realizacije drugih projekata. – Dostavljanjem okončanih situacija u određenim projektima utvrđene su uštede i ta sredstva opredeljena su za završetak projekata kao što je ovaj u Bolnici. Vrednost radova na postrojenju za skladištenje vode je više od 4,4 miliona dinara a izvođač ima obavezu da radove završi u roku od 50 dana, rekao je Pivac pohvališi dobru saradnju Grada sa rukovodstvom Opšte bolnice. Predsednik Skupštine grada Miomir Ilić, izrazio je uverenje da će Gradska uprava i u budućnosti ulagati značajnija sredstva u Bolnicu i Dom zdravlja.


RSE: Uloga Izraela u opstrukciji nuklearnog pogona u Iranu - Svet - Dnevni list Danas\nPočetna » Svet » RSE: Uloga Izraela u opstrukciji nuklearnog pogona u Iranu\nŠef Iranske organizacije za atomsku energiju i njen glavni nuklearni pregovarač Ali Akbar Salehi rekao je da osuđuje „ovaj prezrivi potez“ pozvavši međunarodnu zajednicu i Međunarodnu agenciju za atomsku energiju da deluju.\nTakođe je naglasio da Teheran zadržava „pravo da preduzme akciju protiv počinilaca“.\nAko napad bude potvrđen, ukazuje londonski list, njegov tajming će biti u velikoj meri povezan s razgovorima Irana i SAD o oživljavanju nuklearnog sporazuma iz 2015. kojim je ograničen nuklearni program Irana u zamenu za ukidanje sankcija UN.\nSmatra se da je neobjašnjivo gašenje iranskog nuklearnog postrojenja posljednja u nizu razmena između dva stara neprijatelja koji su, naglašava Gardijan, vodili opsežan i eskalirajući rat u senci širom Bliskog istoka više od decenije, usredsređen na nuklearni program Irana i njegovo učešće u regionalnim pitanjima.\nU središtu tih napora bio je Natanz koji je u subotu, ponovo pokrenut posle prošlogodišnje razorne eksplozije i požara, za šta je Iran takođe okrivio sabotere.


Prvi potpredsednik Vlade i ministar spoljnih poslova Ivica Dačić izjavio je da će sutra jedan avion odleteti za Berlin, a potom narednih dana za Abu Dabi i Maltu, kako bi vratio građane Srbije.\nŠef srpske diplomatije za RTS kaže da građani koji su na udaljenim destinacijama treba da se približe do najbližeg aerodromima do koga se organizuju letovi.\nMinistar spoljnih poslova je već rekao da gotovo da nema naših državljana zarobljenih na aerodromima po svetu a ostali će u zemlju biti vraćani po prioritetima.\n"Ono što je bilo najurgentnije, mi smo to rešili. Posle današnjeg dana kada se reši začepljenje na granici Austrije i Mađarske i u Sloveniji, oni bi do kraja dana trebalo da se vrate, jer je napravljen humanitarni koridor. Sutra je let za Berlin, danas je za London, drugi let za Los Anđeles u stvari treba da doveze opremu za zdravstvo, nije za putnike", rekao je ministar Dačić. Da li će biti letova za Ameriku to je pitanje za sagledavanje šta su nam prioriteti, rekao je ministar.\n"Sutra ide let za Berlin i on će dovesti naše zdravstvene radnike između ostalog. U avionu ima 170 mesta, ne znam da li će biti skroz popunjen ali verujem da će biti dosta zainteresovanih. U proseku će ići jedan let dnevno, jer svi putnici moraju da se testiraju po povratku. U narednom periodu, ono što smo dogovorili sa predsednikom biće Abu Dabi, tu dolazi veliki broj naših turista, i moj je savet, ako mogu sa Tajlanda, Indonezije, da se približe do Abu Dabija, Dohe i Istanbula, to je jedini način da organizujemo prevoz", istakao je Dačić.\nKada je reč o turistima, kako kaže ministar, i oni će biti sagledani, ali prioritet su studenti, zdravstveni radnici koji se vraćaju, bolesni koji se nalaze u inostranstvu i oni koji su se zatekli na službenim putevima. "Mi smo imali mogućnost da prevezemo ljude iz Dohe, došlo je 13 ljudi sa Balija, ali je 40 ostalo, trebalo je svi da dođu. Katar ervejs koja je organizovala letove nije nam se obratila, niko neće da vozi besplatno. Ne treba nama avion, mi nećemo ići na Tajland, ali Abu Dabi, Doha, Istanbul, Moskva, Pariz je nešto što treba raditi u narednom periodu", rekao je ministar.\nO tome odakle kreće prvi let najbolje je da se naši građani informišu preko diplomatsko konzularnih predstavništva u tim zemljama. "U narednim danima biće Abu Dabi, Berlin i Malta ali moraju da budu svesni, nisu urgentne stvari, niko nije na aerodromu, reč je o ljudima koji su ostali bez posla, kao što je u slučaju Malte, a turisti sačekali da im prođu aranžmani. Ulažemo maksimalni napor ali to mora da bude organizovani napor, mi ne naplaćujemo karte ", rekao je za RTS ministar spoljnih poslova Ivica Dačić.


PRVO KOLO LETNJE BEO-LIGE - Atletski Savez Beograda\nPRVO KOLO LETNJE BEO-LIGE\nTakmičarski program je započeo prepodnevnim nadmetanjem najmlađih takmičara iz kategorija atletskih škola i mlaćih pionira i pionirki. U sprintu, preponama i skokovima najuspešniji pojedinci sa zimskih BEO-liga su opravdali očekivanja sigurnim pobedama.\nU disciplinama dužeg trčanja kao i na BEO – ligama u krosu dominirali su takmičari AK Mladenovac, koji su ostvarili prve tri pobede u disciplinama trčanja.\nPoseban kuriozitet predstavlja pobeda OAK-vih izvanrednih blizanaca, braće Bokarev: Bojana na 200 i Stefana na 600 m.\nU atraktivnoj i po prvi put kod nas realizovanoj disciplini bacanja VORTEKSA, oba prva mesta zauzeli su takmičari Mladosti iz Zemuna i to Nikola Mučibabić i Katarina Ivanović.\nPosebno nas raduje veliki broj učesnika iz novoformiranog kluba BSK iz Borče i ponovo aktiviranog AOK Košutnjak, čiji su članovi osvojili i prve medalje, pa i jednu najsjajniju – Milica Milošević KOŠ koja je pobedila u skoku u vis kod mlađih pionirki.\nU zbiru bodova, po tradiciji Mladost Zemun imao je najviše bodova i kod dečaka i kod devojčica. Kod dečaka drugo mesto zauzeo je Novi Beograd, a kod devojčica Crvena zvezda. AK Nikola Tesla iz Leštana u obe konkurencije imao je ujednačen broj bodova i u obe konkurencije osvojio je treća mesta.\nhttp://atletskisavezbeograda.com/wp-content/uploads/2018/03/logo2-300x171.png 0 0 asb http://atletskisavezbeograda.com/wp-content/uploads/2018/03/logo2-300x171.png asb2010-05-16 11:59:312010-05-16 11:59:31PRVO KOLO LETNJE BEO-LIGE\nODRŽANO PRVO ZVANIČNO TAKMIČENJE NA ATLETSKOM STADIONU VOJNE AKADEMIJE KUP BEOGRADA ZA MLAĐE JUNIORE I JUNIORKE


Lakše do cene nekretnina | Kamatica\nPočetna > vest > Lakše do cene nekretnina\nTekst objavljen: 04.03.2017 17:25\nGrađanima Srbije će od sutra biti lakše da donesu odluku o kupovini nekretnina u Srbiji jer će Republički geodetski zavod na zvaničnom sajtu pustiti u rad registar cena nekretnina i zemljišta u Srbiji.\tKako kažu u Zavodu, građani će moći da uporede podatke i cene na tržištu nekretnina kako bi mogli da uporede koliko košta kvadrat u pojedinim gradovima i opštinama.\nPrema podacima Zavoda, novac koji je potrebno izdvojiti po kvadratu u Beogradu znatno varira od opštine do opstine, te je je kvadratni metar stare gradnje na Starom gradu oko 1.650 evra dok je novogradnja na istoj lokaciji 1.900 evra.\nU Geodetskom zavodu kazu da je i cena zemljišta predmet stalnog interesovanja građana te će i za ovaj sektor redovno praviti analize.\nRepublički geodetski zavod cena nekretnine beogradske opštine cena parcela


SVETSKA BANKA: Stopa rasta na Balkanu će opasti na 3,2 odsto\nSvetska banka saopštila je svoje revidirane prognoze ekonomskih kretanja za zemlje Zapadnog Balkana, u svetlu ukrajinske krize.\nNa Zapadnom Balkanu, stopa rasta će opasti na 3,2 procenta u 2022. godini, a efekti rata se prelivaju na ovaj region uglavnom kroz kanal sirovina, piše u zvaničnom saopštenju.\nNa srednji rok, očekuje se da čitava oblast ima koristi od nedavno usvojenog Ekonomskog i investicionog plana za Zapadni Balkan Evropske unije, koji će mobilisati sredstva za podršku konkurentnosti i inkluzivnom rastu, kao i za zelenu i digitalnu tranziciju.\n“Iako je udeo ekonomske aktivnosti koji je direktno povezan sa Rusijom i Ukrajinom relativno mali za Zapadni Balkan u celini, nekoliko zemalja je i dalje osetljivo na šokove iz Rusije, uključujući Crnu Goru, za 11 procenata njenih stranih direktnih investicija i Srbiju za pet procenata njenog izvoza i 5,4 procenata uvoza”, piše u zaključku Svetske banke.\nMeđutim, daleko akutniji rizici po Zapadni Balkan potiču od mogućih poremećaja u snabdevanju prirodnim gasom i naftom.\nOvaj region 67 procenata svog prirodnog gasa uvozi iz Rusije, a Bosna i Hercegovina, Severna Makedonija (preko bugarskog cevovoda) i Srbija u potpunosti zavise od Rusije za svoje snabdevanje prirodnim gasom.\nZapadni Balkan se snažno oslanja na evrozonu kao destinaciju za 63 odsto svog izvoza, dok više od polovine stranih direktnih investicija i gotovo dve trećine svih doznaka koje stižu u ovaj region potiče iz evrozone, zaključuje Svetska banka.\nIzvor: Vebsajt Biznis, 09.04.2022.


Vesti online / Vesti / Svet / Rahoj oštro: Učešće Prištine na samitu EU u Sofiji - problem\nRahoj oštro: Učešće Prištine na samitu EU u Sofiji - problem\nŠpanski premijer Marijano Rahoj sastao se nedavno s bugarskim kolegom Bojkom Borisovom, kojem je nedvosmisleno rekao da ima problem sa samitom EU - Zapadni Balkan u Sofiji, najavljenim za 17. maj, i da možda neće ni doći ukoliko na njemu bude učestvovala Priština, piše briselski portal "Euraktiv".\nNeće na Samit ako dolazi i Priština: Marijano Rahoj\nMarijano Rahoj, čija zemlja ne priznaje jednostrano proglašenu nezavisnost Kosova, naveo je da bi mogao da prisustvuje večeri država članica Evropske unije dan pre samita u Sofiji.\n* Dojče vele: EU za Srbiju ima 14 domaćih zadataka\nIpak, kada je reč o narednom danu, kada se održava samit, Rahoj je rekao: "Suočavamo se s važnim pitanjem. Neki govore o proširenju sa zemljama koje nisu priznate, a ne priznaje ih ni Španija. To nas zabrinjava."\nŠpanski dnevnik Pais ranije ovog meseca je objavio da Rahoj razmišlja da ne ode na samit EU–Balkan jer ne želi da se fotografiše sa kosovskim predsednikom Hašimom Tačijem, pošto Španija ne priznaje nezavisnost Kosova.\nPais navodi da napetosti između zvaničnog Madrida i pokreta za nezavisnost Katalonije, koji je u više prilika koristio "kosovsku doktrinu", kako je ovaj list naziva, kao opravdanje za raskid sa španskim legalnim sistemom, odbijaju Rahoja od učešća na tom sastanku u Sofiji.


Pistorijus u petak iz zatvora u kućni pritvor\nM. D.\t 18. avgusta 2015. 14:00\nFoto: Wikipedia/Jim Thurston\nJužnoafrički paraolimpijac Oskar Pistorijus, koji je u zatvoru proveo deset meseci od pet godina, na koliko je osuđen zbog ubistva devojke 2013, u petak treba da izađe na slobodu, ali sa električnom narukvicom, preneo je Rojters.\nDvadesetdevetogodišnji Pistorijus ubio je u februaru 2013. svoju devojku Rivu Stenkemp, za šta je osuđen na pet godina za ubistvo iz nehata, jer tužoci nisu uspeli da dokažu da se radilo o umišljaju.\nPuštanje Pistorijusa na slobodu posle svega deset meseci predvođeno je krivičnim zakonikom Južne Afrike kojim je regulisano da zatvorenici koji nisu proglašeni opasnima mogu da odsluze šestinu kazne iz rešetaka. Ostatak kazne, Pistorijus će morati da provede pod nadzorom, što je forma kućnog pritvora,\nKako prenosi agencija Rojters, Pistorijus će najverovatnijre ostatak kazne provesti u superluksuznoj kući svog ujaka Arnolda – smeštenioj u bogatom predgrađu Pretoruije, sa desetak spavaćih soba, privatnom teretanom i bazenom.\nMađarska uvela pritvor za migrante, prkosi Briselu\nNemačka produžava pritvor pre deportacije\nLekari Vojne bolnice u pritvoru, službenici priznali krivicu\nProdužen pritvor za 59 policajaca uhapšenih na Kosovu\nPistorijusu će naverovatnije biti omogućeno da napušta kuću zbog posla. obavljanja društveno korisnog rada i odlaska u porodične posete.\nRoditelji ubijene Stenkemp ranije su rekli da kazna od deset meseci zatvora za nekoga ko je oduzeo ljudski život svakako nije dovoljna i da se time šalje loša poruka društvu.\nIpak, njegov kućni pritvor možda će biti kratkog daha, ukoliko u novembru sud odluči da na žalbu tužilaštva preinači presudu Pistorijusu na ubistvo sa predumišljajem, čime bi mu se izrekla kazna od najmanje 15 godina zatvora.


Sastanak predsednice Srpske i predsednika Srbije! | Radio Bambi\nPočetna / Foto / Sastanak predsednice Srpske i predsednika Srbije!\nSastanak predsednice Srpske i predsednika Srbije!\nAutor Redakcija datum Decembar 4, 2018\nPredsednica Republike Srpske Željka Cvijanović zahvalila je predsedniku Srbije Aleksandru Vučiću, na početku sastanka u Beogradu, za svest koju pokazuje prema važnosti opstanka Republike Srpske, te poručila da će u njoj imati dobrog saradnika. -“Imaćete dobrog saradnika u meni. Umem da cenim zajedničke vrednosti i trudiću se da uvek zajedno radimo gde god je to moguće. Razumem opterećenje koje nosi BiH, ali isto tako svi sa dužnom pažnjom treba da se ophodimo prema jednoj takvoj situaciji”, – rekla je Cvijanovićeva.\nOna je istakla da nju interesuje stabilnost Republike Srpske i prosperitet i napomenula da zna da je potrebno da se uloži dosta napora ne samo u izgradnji infrastrukture i popravljanju ekonomske situacije, nego i da se mora raditi i na demografskoj obnovi, jačanju nacionalne svesti. Predsednica Srpske je istakla da ona i građani Republike Srpske vide Srbiju kao uzdanicu i najjači oslonac. Ona je dodala i da je Vučić pomogao Srpskoj u ključnom momentu, i da, kao neko ko je vodio vladu u teškim vremenima, nikad neće prestati da ceni to što je Vučić omogućio finansijsku podršku Srpskoj, što je za Republiku Srpsku značilo spas.\n-“Zahvaljujući dobrim ekonomskim rezultatima, Republika Srpska može da očekuje još veću pomoć od Srbije”, – poručio je predsednik Srbije Aleksandar Vučić.\nOn je Cvijanovićevoj čestitao na izboru za predsednicu Republike Srpske i poželeo joj mnogo uspeha u budućem radu na toj funkciji.\n-“Želim da kao predsednica Republike Srpske čuvate Republiku Srpsku, da narod i građani Republike Srpske budu zadovoljni, da ljudi budu zadovoljni, srećni, bogatiji, ali i radosniji, da budu svoj na svome”, – rekao je Vučić u otvorenom delu susreta.\nPoručio je da će Srbija uvek poštovati Dejtonski mirovni sporazum, svaku odluku koju konsenzusom donesu tri naroda BiH, poštovaće integritet BiH i integritet Republike Srpske u okviru BiH.\n-“Ne moram da govorim šta nas sve vezuje, pripadamo istom narodu, ali mislim da treba da gledamo u budućnost kako da se ubrzano razvijamo i gradimo ekonomske, kulturne i sve druge odnose, od infrastrukturnih povezivanja do većeg broja investicija i verujem da ćemo kao u prošlosti, ali ovog puta ubrzanim tempom, imati više uspeha”, – rekao je predsednik Srbije.\nZamolio je Cvijanovićevu da kolegama i narodu Republike Srpske prenese najsrdačnije pozdrave uz želju da, kako je rekao, zauvek sačuvaju Srpsku, brinu o njoj i ljudima koji u tu žive.\n-“Mi ćemo umeti i pokušati da budemo snažan oslonac Republici Srpskoj, baš kako ste vi to poželeli”, – rekao je predsednik Srbije.\nTagoviAktuelnoaleksandar vucicizdvojenoradio bambiregijarepublika srpskasrbijavestiželjka cvijanović\n← Prethodni članak Žestoka svađa zbog krađe krema! (Video)\nSledeći članak → Matora dobila kritike od Sanje, pa se rasplakala! (Video)


Saopštenje UPS 21.01.2014\nUnija poslodavaca Srbije traži hitnu promenu 4 sistemska zakona i podržava rad ministra privrede Saše Radulovića\nNakon juče održane sednice kolegijuma Socijalno-ekonomskog saveta Unija poslodavaca Srbije ostala je pri stavu da je u cilju oporavka privrede, oživljavanja privredne aktivnosti i povećanja zaposlenosti u Srbiji neophodno hitno usvajanje izmena četiri važna sistemska zakona - Zakona o stečaju, Zakona o planiranju i izgradnji, Zakona o radu, Zakona o privatizaciji.\nOvim putem želimo da obavestimo javnost u Srbiji da je stav Unije poslodavaca Srbije sasvim suprotan napisima koji su se juče pojavili u nekim medijima – umesto ostavke privreda očekuje od ministra Radulovića da ne posustane i da nastavi sa svojim radom na uređenju poslovnog okruženja u Srbiji.\nU cilju poboljšanja uslova poslovanja i davanja podrške za neophodne reforme, Beograd će danas i sutra posetiti generalni sekretar Svetske organizacije poslodavaca (g. Brent Wilton) koja predstavlja najveću organizaciju privatnih investitora na planeti i okuplja glavne poslodavačke organizacije u 143 zemlje sveta.\nIzostanak promene četiri navedena zakona dovešće do daljeg sunovrata privrede u Republici Srbiji i povećanja sive zone, jer je poslovanje u Srbiji, bez ovih nasušnih promena, izuzetno otežano i birokratizovano. Privreda Srbije izgubila je skoro 300 000 radnih mesta od 2008. godine do danas, a u 2013. godini zabeležen je i dodatni pad prometa u maloprodaji od 5,5 odsto, što vodi u dalje smanjenje prihoda domaćih preduzeća, pad industrijske proizvodnje namenjene tržištu Srbije i nove gubitke radnih mesta u privredi. Baš zato je važno da se četiri sistemska zakona promene i na taj način poslovanje u Srbiji oslobodi brojnih suvišnih administrativnih procedura i nameta i troškova koji iz njih proizilaze. Tako će se preduzećima u Srbiji omogućiti da umesto što im značajan deo prihoda pojede birokratija, ta sredstva budu utrošena za ulaganje u posao, kupovinu sirovina, mašina, opreme i alata za proizvodnju, podizanje nivoa i proširenje ponude usluga, ulaganje u marketing, itd, što će dovesti i do zapošljavanja radnika neophodnih da izvrše te poslove.\nSvi činioci u društvu, bili oni predstavnici političkih stranaka, sindikata ili drugih organizacija koji smatraju da je bez ovih promena moguće obezbediti održiv ekonomski razvoj i otvaranje novih radnih mesta, snosiće direktnu odgovornost za dalje zatvaranje firmi u Srbiji, pad zaposlenosti i snižavanje životnog standarda svih građana. Politika zasnovana na rasipništvu u javnim preduzećima i javnom sektoru koja se finansira zaduživanjem države ima za rezultat da je prosečna zarada u Srbiji izjednačena sa prosečnom zaradom u Albaniji i Makedoniji i da se naša zemlja nalazi na evropskom dnu po životnom standardu stanovništva. Isključivu odgovornost za ovo snosi visok procenat korupcije i kriminala, nagomilana birokratija i prekomereno stranačko zapošljavanje u javnom sektoru, potpomognuto stavovima sindikata koji se nikada nisu javno pobunili protiv stranačkog zapošljavanja, niti korupcije u javnim nabavkama u javnim preduzećima.\nZbog svega navedenog smatramo da su potezi Ministarstva privrede Republike Srbije na promeni četiri sistemska zakona opravdani i neophodni, a posebno podržavamo aktivnosti usmerene na kontrolu rada javnih preduzeća kroz koja su država i njeni građani decenijama sistematski pljačkani. Unija poslodavaca Srbije kao predstavnik privrede smatra da se u javni sektor i javna preduzeća pod hitno moraju uvesti principi menadžerskog upravljanja i efikasnosti po kojima rade i uspešne privatne firme u Srbiji i da je to jedini način da se prelomi gordijev čvor sistemske korupcije i rasipništva.


Vranjski naprednjaci proglasili pobedu na izborima za članove saveta mesnih zajednica na kojima su učestvovali sa koalicionim partnerima - JUGPRESS\nVranjski naprednjaci proglasili pobedu na izborima za članove saveta mesnih zajednica na kojima su učestvovali sa koalicionim partnerima\nSrpska napredna stranka u Vranju proglasila je pobedu na izborima u nedelju, kada su se birali članovi Saveta u mesnim zajednicama.\nNa izbornoj listi bilo je 409 kandidata, od kojih je 376 iz koalicije koju predvode naprednjaci. Među njima je i 43 kandidata Jedinstvene Srbije.\nDa je Srpska napredna stranka osvojila sve mandate na izborima za Savete mesnih zajednica u Vranju i Vranjskoj Banji, u nedelju veče, po zatvaranju biračkih mesta, saopštili su narodni poslanik Slaviša Bulatović i gradonačelnik Vranja Slobodan Milenković koji su održali konferenciju za medije i zahvalili se svima koji su iskoristili svoje građansko pravo i glasali.\n„Birali smo 325 članova Saveta u Vranju i 51 u Vranjskoj Banji, ukupno 376, od kojih je 376 dobilo poverenje naših sugrađana. To su kandidati koje je podržala koalicija predvođena Srpskom naprednom strankom“, saopštio je narodni poslanik i predsednik vranjskih naprednjaka Bulatović.\nZadovojan rezultatima glasanja je i gradonačelnik i jedan od potpredsednika SNS u Vranju, Milenković.\n„Definitivno rekordna izlaznost od kada se održavaju izvori za članove Saveta Mesnih zajednica. Osnovna funkcionalna jedinica jeste Mesna zajednica. Naši sugrađani znaju probleme u svojoj ulici, stambenoj zgradi, naselju i zbog toga ih oni sa mikro nivoa prenose svima nama koji obavljamo izvršne funkcije, da nam predoče probleme kako bi njihov život u Mesnoj zajednici bio što bolji. Nas, ova rekordna izlaznost, obavezuje na bolju komunikaciju i brže rešavanje svakodnevnih problema naših građana“, rekao je Milenković.\n„Izašlo je 24.400 birača, skoro 40,05 posto izlaznost, od 61.000. Izabrana su 372 člana Saveta, za svaku mesnu zajednicu ponaosob, od tri, pa do 11, u zavisnosti od veličine mesne zajednice“ izjavio je, u ponedeljak, predsednik Izborne komisije Stojan Ilić.\nOn je dodao da je Izborna komisija za sprovođenje izbora za članove Saveta mesnih zajednica na teritoriji gradske opštine Vranje konstatovala da je od ukupno 85 biračkih odbora izborni materijal dostavljen od svih 85 biračkih odbora. Bitnih povreda odredaba Uputstva za sprovođenje izbora za članove Saveta mesnih zajednica na teritoriji Gradske opštine Vranje nije bilo.\n„U odnosu na izbore za Savete mesnih zajednica, koje pamtimo iz nekog ranijeg perioda, ovi su protekli mirno, u skladu sa zakonom, bez ikakvih problema, naročito kada se zna da je izlaznost bila znatno veća“, kaže Ilić.\nVladajuća koalicija je zadovoljna rezultatima izbora, ali ne i građani.\nTako je jutros na zvaničnom fejsbuk nalogu grada Vranja osvanuo komentar jedne Vranjanke koja je napisala „da se nije znalo ko su kandidati na ovim izborima, jer su na glasačkim listićima stajala samo imena bez podatka iz koje su stranke.\nNa teritoriji Grada Vranja izbori su, u nedelju, održani u 52 mesne zajednice.


Ovaj 28-godišnji defanzivac propustio je subotnju pobedu svog tima od 1:0 nad Darmštatom zbog bolesti, ali je objavljeno da se povredio u nedelju, dok je pešačio planinama na izletu u rodnoj Španiji.\nMartinez je operisan u utorak i neće igrati u poslednjim mečevima. Ovo mu je peta sezona u Bajernu, i za to vreme odigrao je 25 utakmica u Bundesligi i postigao gol. On je bio strelac i u polufinalu Kupa Nemačke protiv Borusije Dortmund, koje je njegov tim izgubio 3:2.\nNemački šampion neće moći u poslednja dva kola šampionata da računa ni na Manuela Nojera i Svena Ulriha.


Prestonica kao slikarsko platno: Grad u boji purpura\n08:50 >> 19:17\nPrva izložba ulične umetnosti i grafita Beograda Take III - Loving Street art Belgrade, u virtuelnom prostoru je dostupna publici iz celog sveta na platformi\nNa izložbi je predstavljeno preko 40 radova koje su domaći i strani autori stvarali na ulicama Beograda, saopštili su organizatori. Posetioci iz celog sveta će imati priliku da pristupe izložbi putem veb stranice sa bilo kog kompjutera ili laptopa, kao i uz korišćenje VR opreme.\n– Ovo je inovativni pristup predstavljanju ulične umetnosti i grafita koji će omogućiti upoznavanje sa delima koja su domaći i strani umetnici stvarali na ulicama Beograda. Iako ništa ne može da zameni posmatranje i istraživanje grafita i ulične umetnosti u realnom prostoru, u poslednjoj deceniji, a posebno u 2020. godini je postalo očigledno da nove tehnologije daju dodatnu dimenziju ovoj oblasti umetnosti – rekla je Ljiljana Radošević, istoričarka umetnosti i autorka izložbe.\nJedan dan sa uličnim umetnikom Artezom: Murali koji su udahnuli dušu oronulim zgradama\nMural za „Narodnog učitelja“\nIzložena dela prate tekstovi koji opisuju kontekst u kojem su izabrani radovi nastajali i pružaju uvid u istoriju razvoja grafita i street art kulture u Beogradu. Tekstovi su na engleskom jeziku, a moguće je i audio praćenje izložbe. Pored izložbe, u prostoru je postavljena i virtuelna replika jednog beogradskog zida u prirodnoj veličini. Posetioci mogu da priđu zidu i detaljno pregledaju radove.\nAutor projekta je organizacija „Street Art Belgrade“ čiji se članovi preko dve decenije bave istraživanjem, dokumentovanjem i popularizacijom ulične umetnosti i grafita. Za izložbu su izabrani radovi koji su bili najpopularniji na instagram stranici „Street art Belgrade“ u prethodnom periodu.\nBenksi primoran da otkrije svoj identitet: Postoji mogućnost da izgubi prava na sva svoja dela\nbeograd Grafiti izložba Murali Street Art Take III - Loving Street art Belgrade ulična umetnost


NS: ZIG platio nepostojeće štandove | Autonomija\nNS: ZIG platio nepostojeće štandove\n...firmi muža izvršne direktorke u ZIG-u\nNovosadski odbor Nove stranke saopštio je danas da je Zavod za izgradnju grada u tom gradu platio za uslugu uređenja štanda na sajmu investicija 875 hiljada dinara privatnoj firmi, a da se taj sajam nije ni održao.\nU saopštenju Nove stranke se ističe da je novosadsko javno preduzeće tu uslugu platilo firmi čiji „Rebel Creative“, koja je u vlasništvu Radivoja Simovića, supruga izvršne direktorke u Zavodu za izgradnju grada.\n„Nova stranka poziva nadležne institucije da provere iznete činjenice i pokrenu krivični postupak protiv odgovornih lica u ZIG-u, svesna da se to neće desiti jer Srbija nije pravna država. Vlast predvođena Aleksandrom Vučićem je urušila pravni sistem ove zemlje, a bez vladavine prava reči ‘investicije’ i ‘borba protiv korupcije i kriminala’ su samo puka demagogija“, piše u saopštenju.\nU njemu se dodaje da su građani Srbije od investicija videli ulaganja u makete i štandove, a da je novosadski ZIG otišao korak dalje i platio štandove koji se, kako se navodi, ne naprave.


DSK pokreće pad kosovske vlade\nPredsednik Demokratskog saveza Kosova, Isa Mustafa, najavio je da će njegova stranka pokrenuti zahtev za izglasavanje nepoverenja i zbacivanje vlade koju vodi Aljbin Kurti.\nIsa Mustafa je na konferenciji za medije posle sastanka rukovodstva DSK-a, rekao da su se u toj odluci rukovodili i postojanjem rizika da dođe do narušavanja odnosa sa SAD, kao posledica neukidanja takse.\n"Danas smo o tome raspravljali na sastanku i odlučili smo da DSK pokrene zahtev za nepoverenje i za zbacivanje Kurtijeve vlade ", rekao je Mustafa.\nKurti je danas odlučio da smeni ministra unutrašnjih poslova Agima Veljiua, potpredsednika DSK-a, zbog njegovog protivljenja Kurtijevom stavu da nije vreme za uvođenje vanrednig stanja na Kosovu zbog širenja koronovirusa.\n29.03.2020 Potvrđen još jedan slučaj koronavirusa na Kosovu (456)\n29.03.2020 Još dva slučaja koronavirusa u srpskim sredinama (448)


Obeležen 10 decembar, Međunarodni dan o ljudskim pravima - Vesti - Avokati i Popullit\nObeležen 10 decembar, Međunarodni dan o ljudskim pravima\n10. decembar 2012. – Institucija Ombudsmana, u saradnji I uz podršku Kancelarije Visokog Komisionera Ujedinjenih Nacija o Ljudskim Pravima i Misije OEBS-a na Kosovu, obeležila je 10 decembar, Međunarodni dan o ljudskim pravima, organizovanjem okruglog stola sa temom “ Učešće i uključivanje nisu privilegija, nego pravo”.\nPredstavnici najugroženijih grupa u društvu predstavili su anas izazove i poteškoće koje imaju, uz moto: Moj glas, moje pravo – Moja reč vredi! Predstavnici najekspoziranih kategorija diskriminacije i nejednakosti rekonfirmisali su glasni da učešće u javnom životu i odlučivanju je pravo, a ne privilegija, kao i činjenicu da ljudska prava ne pripadaju samo jednom danu, nego ona treba da se poštuju, zaštićuju i promovišu svakog dana.\nTema koja je obeležila 10 godišnjicu, ove godine, pozivala se na članove Univerzalne deklaracije o ljudskim pravima o pravu na okupljanje i udruživanje, pravu na učešće u izborima, na javni život I institucije odlučivanja, kao i pravo izražavanja mišljenja.\nIspunjavanje prava na učešće u javnom životu je osnovno za funkcionisanje jednog demokratskog društva i jednog efektivnog sistema za zaštitu ljudskih prava. Uključivanje svih u procesima odlučivanja je osnovni preduslov za postizanje oba ova preduslova.\n*Ujedinjene Nacije, odnosno Kancelarija Visokog Komesasarijata za Ljudska Prava, svake godine, 10 decembra, obeležavavaju dan Univerzalne Deklaracije o Ljudskim Pravima, usvojene 1948 godine, sa istim datumom. Ovaj dan obeležava se u raznim zemljama širom sveta, uključujući i Kosovo.


Srbija i EU - MIC - Medijski istraživački centar\nSrbija i EU 93\nNagrade mlade publike\nPrestižna evropska kulturna manifestacija izbor Nagrade mlade publike (Young audience award), po prvi put se održava u Nišu u nedelju, 6. maja u bioskopu Cineplexx.\nNovi program Evropske unije za lokalni razvoj\nRazvojni program EU PRO objavio je četiri javna poziva za unapređenje infrastrukture u 99 lokalnih samouprava u regionima Šumadije i zapadne Srbije i južne i istočne Srbije za koje je Evropska unija (EU) izdvojila deset miliona evra.\nCESID i Evropski progres: Gradjani zadovoljniji kvalitetom života\nStanovnici 34 opštine na jugu i jugozapadu Srbije zadovoljniji su kvalitetom života i radom lokalnih samouprava u odnosu na pre četiri godine, odnosno sedam godina, ali postoji puno prostora za napredak i standardu gradjana i funkcionisanja opština i gradova, pokazali su rezultati danas predstavljenog istraživanje CESID-a i razvojnog programa Evropski progres.\nNajbolji evropski projekti na kalendaru Evropskog PROGRESa za 2018.\nJovana Pavlović, učenica Škole za tekstil i dizajn iz Leskovca dobitnica je prve nagrade na konkursu za kalendar razvojnog programa Evropski PROGRES za 2018. godinu, dok su drugo i treće mesto pripali Viktoriji Marković iz aleksinačke Tehničke škole „Prota Stevan Dimitrijević“, i Đorđu Milenkoviću iz Tehničke škole „Nikola Tesla“ iz Surdulice.\nTrideset četiri lokalne samouprave sa jugoistoka i jugozapada Srbije su uz podršku Vlade Švajcarske i Evropske unije (EU) napravile važne korake na polju dobrog upravljanja, poručeno je sa skupa „Dobro upravljanje na lokalnom nivou“ koji je organizovao razvojni program Evropski PROGRES.\nBela Palanka završava projekat “Dobra dela za udaljena sela”\nProjekat „Dobra dela za udaljena sela“ koji su opština Bela Palanka i belopalanački Centar za socijalni rad „Brako Milovanović Ciga“ uz pomoć Evropske unije započeli sredinom decembra 2015. godine biće završen sredinom ovog decembra, najavili su danas predstavnici opštine Bela Palanka i tamošnjeg Centra za socijalni rad.\nPrvu posetu jugu Srbije, šef Delegacije Evropske unije (EU) počeo je u Vranju obilaskom projekata koje EU finansira kako bi se unapredio život stanovništva.\n„U Srbiji nisam mogao da radim u struci“\nSve više lekara iz Srbije odlazi za Nemačku: zbog rada u struci, mogućnosti napredovanja i pristojnog života. Srđan Ignjatović je završio medicinu u Nišu, ali će anesteziolog postati u Vupertalu gde živi sa porodicom.\nHELP URUČIO OPREMU POGONIMA KAZNENO-POPRAVNOG ZAVODA NIŠ\nZahvaljujući donaciji Vlade SR Nemačke i projektima organizacije Help u Kazneno-popravnom zavodu (KPZ) u Nišu danas je otvorena linija za plastifikaciju metalnih proizvoda čija je vrednost 30.000 evra.\nPredsednik Opštine Bela Palanka Goran Miljković i predstavnik organizacije Help Bane Stanojković potpisali su Memorandum o razumevanju na projektu „Smanjenje siromaštva kroz mogućnosti zapošljavanja u cilju pristupanja Srbije Evropskoj uniji“ koji finansira Švedska agencija za međunarodni razvoj i saradnju Sida, a realizuje Help u saradnji sa Opštinom Bela Palanka.\nNije viza – šta je onda?\nOd 2020. godine građanima Srbije i regiona trebaće odobrenje za putovanje u Šengenski prostor. To nije viza, kaže za DW komesar Avramopulos. Šta je to onda, čemu služi, za koga važi i kakva je procedura?\nOPŠTINA BELA PALANKA POTPISNIK PAKTA ZA ZAUSTAVLjANjE SEKSUALNOG NASILjA NAD DECOM\nPredsednik opštine Bela Palanka Goran Miljković potpisao je Pakt gradova i regiona za zaustavljanje seksualnog nasilja nad decom, u okviru kampanje koju sprovodi Savet Evrope a koja nosi naziv “Jedno od petoro’’. Time se Bela Palanka svrstala u red gradova i opština u Srbiji koje se odgovorno odnose prema zaštiti dece od brutalnosti, budući da, prema evropskim statistikama, svako peto dete trpi seksualno nasilje.\nPočinje likovni konkurs Evropskog PROGRESa za 2018. godinu\nRazvojni program Evropski PROGRES otvorio je danas nagradni likovni konkurs za učenike i učenice srednjih škola i gimnazija iz 34 opštine jugoistočne i jugozapadne Srbije na temu „Moj omiljeni evropski projekat“. Konkurs se uz podršku Evropske unije (EU) i Vlade Švajcarske tradicionalno organizuje već jedanaestu godinu za redom kako bi se podstaklo kreativno stvaralaštvo među omladinom na jugu zemlje.\nNova pijaca u Doljevcu uz podršku EU i Švajcarske\nPijaca u doljevačkom naselju Pukovac, jedna od najvećih u jugoistočnoj Srbiji, dobila je nov izgled zahvaljujući sredstvima koje su Evropska unija (EU) i Vlada Švajcarske obezbedile preko razvojnog programa Evropski PROGRES. Iako pijaca u Pukovcu postoji još od 1936. godine, sada su uslovi za njen rad višestruko unapređeni.\nBelopalančani rešeni da iskuju svoj bolji život\nZahvaljujući projektu „Kovačkim zanatom do boljeg života“ koji su Udruženje gradjana „Romano dron“ i opština Bela Palanka realizovali uz novčanu pomoć razvojnog programa Evropski progres više desetina kovača iz Bele Palanke pronašlo je nove kupce svojih proizvoda širom naše zemlje i povećalo proizvodnju.\nMED SA VLASINE I ZVANIČNO “VLASINSKI”\nLivadski med proizveden na području Vlasinske visoravni pčelari iz tog kraja počeli su tokom septembra da prodaju u pakovanjima sa nalepnicom na kojoj piše “Vlasinski med” i na kojoj je simbolično prikazano Vlasinsko jezero i priroda koja ga okružuje.\nRedžep Baba stiže u Srbiju\nTurska hoće da ekonomsku i vojnu moć transformiše u političku. Pre svega u regionima koji su nekada bili deo Osmanskog carstva, piše nemačka štampa o predstojećoj poseti turskog predsednika i privredne delegacije Srbiji.\nNezaposleni mladi iz Niša imaju priliku da steknu nove lične i poslovne veštine ključne za zaposlenje, na besplatnim edukativnim radionicama u okviru programa Coca-Cola podrška mladima.\nEvropski progres pred završetkom - EU i Švajcarska podržale 251 projekat\nBesplatna oprema za 50 malih i mikro preduzeća u Nišu\nNema zime u pet osnovnih škola na jugu Srbije\n„Ozbiljnije i hrabrije“\nRadionica za medije o izveštavanju o migrantskoj populaciji\ndecembar 04 2015\nPaprika na sto načina iz leskovačkih sela\nfebruar 19 2017\n"Sad vidim da je fotografija umetnost"\nNišlija prodaje bubreg zbog duga za struju\nnovembar 05 2018\nPoslednje veče 13. Internacionalnih susreta džez muzičara NAISSUS JAZZ\nSvjetski, a naše...


"Parada" stopama "Montevidea"\nBest Movie Forum :: Zanimljivosti, Sport, Diskusije, Novosti... :: Muzika, Film, Umetnost... :: Najave Filmova i Filmske Novosti Delite |\nNaslov: "Parada" stopama "Montevidea" Pon Nov 07, 2011 11:33 pm\nFilm Srđana Dragojevića "Parada" u prvoj nedelji prikazivanja u domaćim bioskopima videlo je više od 38.000 gledalaca.\nPočetak distribucije "Parade" je, kako je naveo distributer "Cinefest", po gledanosti u prvoj sedmici veoma sličan startu filma "Montevideo, Bog te video", za koji je Dragojević napisao scenario, a koji je do kraja distribucije u Srbiji videlo 515.595 gledalaca.\n"Parada" je premijerno prikazana 31. oktobra u Centru "Sava", a film je na repertoaru bioskopa u Beogradu i Novom Sadu. Uskoro stiže i u bioskope širom Srbije i regiona, a prvo gostovanje imaće 10. novembra u Banjaluci.\nProducent filma Biljana Prvanović je povodom uspešnog starta "Parade" izjavila da se trogodišnji trud da se ovaj film snimi "isplatio na najlepši mogući način".\nOna se nada da će Ministarstvo prosvete podržati ideju novinara da "Parada", kao film koji govori o ljubavi i toleranciji među ljudima, dobije preporuku da srednjoškolci u Srbiji mogu organizovano da vide "Paradu" i upoznaju se sa temom filma koji predlaže dijalog i nenasilnu komunikaciju.\n"Verovao sam, tokom pisanja i snimanja 'Parade' da će se pozitivna energija i ljubav sa kojom smo ga snimali 'zadržati' na filmskoj traci. Imao sam nameru da napravim dobrodušan film i, ako sam nekoga njime uvredio, neka mi oprosti", izjavio je reditelj povodom odličnog starta svog novog ostvarenja.\nFilm prati grupu gej aktivista koji pokušavaju da organizuju "Paradu ponosa" u Beogradu. Kada policija odbije da obezbeđuje skup, oni se obraćaju Limunu, vlasniku agencije za obezbeđenje i ratnom veteranu, koji odlučuje da "ekipu" formira u regionu.\n» Vojna parada JNA\nBest Movie Forum :: Zanimljivosti, Sport, Diskusije, Novosti... :: Muzika, Film, Umetnost... :: Najave Filmova i Filmske Novosti


Na jugu Srbije u blizini Vranja postoje paleovulkanske kupe – vrhovi Oblik i Grot nastali su upravo na taj način. Niško planinarsko društvo „Preslap“ uspešno je zaokružilo svoj ciklus uspona na paleovulkanske kupe juga Srbije za 2021. godine ovog vikenda obišavši ove dve planine.\nAkcija Planinarskog društva „Preslap“ sadržala je trasu od 20 kilometara, a družina se okupila na arheološkom nalazištu Markovo kale, iznad Vranja, na mestu gde se Mala reka i Devotinska reka spajaju i čine Vranjsku reku. Ovde ima ostataka nekadašnje velike srpske tvrđave, koja je podignuta u 13.veku, a koju je sultan Musa Čelebija porušio 1412.godine.\nVodički tim Planinaskom društva „Preslap“ činili su Miroslav Dokman i Vladimir Mitrović, a akcija koja jeodržana ovog vikenda u potpunosti je uspela i zahvaljujući velikoj stručnoj i logističkoj podršci planinarki i planinara iz Vranja, koju u činili Jasminka Nikolov, Dragana Ristić-Mladenović, Goran Zlatanović i Đurica Stanković.\nMarkovo kale, planina Grot, Planina Oblik, planinari, Vranje, vulkani, vulkanske kupe


UŠĆE Shopping Center proslavio šesti rođendan uz NEVERNE BEBE I WHO SEE – Nadlanu.com\nObjavljeno 31. mar 2015. / 13:35:25\nBeograd, 29. mart 2015 – Spektakularnim nastupom legendarnog rok benda Neverne bebe počela je proslava šestog rođendana UŠĆE Shopping Centra. Članovi benda su posetiocima priredili odličan muzički program, a atmosferu pred nastup zagrejao je popularni bend Who See poznat po šaljivim hip-hop pesmama.\nZabavni program vodili su mladi glumci Tamara Dragičević i Bojan Perić, a za dobro raspoloženje pobrinule su se i mlade pevačke „Zvezdice“ kao i elegantne balerine i egzotični Sambansa bend.\n„U prethodnih šest godina naš UŠĆE Shopping Center imao je čak 60 miliona poseta, a zajedno smo uživali u više od 700 različitih humanitarnih, ekoloških i edukativnih akcija, koncerata i drugih zabavnih projekata. Hvala vam što ste došli da zajedno proslavimo rođendan našeg UŠĆE šoping centra i pozivam vas da tokom aprila učestvujete u našoj velikoj rođendanskoj akciji jer možete da osvojite neki od zanimljivih poklona“, rekla je Tijana Vujović, generalna direktorka kompanije Confluence Property Management koja upravlja UŠĆE Shopping Centrom.\nTokom celog vikenda posetioci su uživali u specijalnim rođendanskim popustima, a ozvaničen je i početak velike poklon akcije „Zamisli želju i osvoji” u kojoj posetioci UŠĆE SC imaju priliku da osvoje neki od brojnih poklona među kojima su putovanje na Formulu 1 Hungaroring, platna kartica sa 200.000 dinara, ili Vespa Piaggio 50 4T.


Dodik otkrio o čemu će u petak razgovarati s Putinom - Prnjavorski informativni portal\nPreko američke ambasade uloženo je šest miliona dolara za smanjenje ruskog uticaja u Bosni i Hercegovini, a još 12 miliona iz američkih izvora da bi se podržali njima podobni mediji u Republici Srpskoj, tvrdi predsjednik Srpske Milorad Dodik pred odlazak na Peterburški ekonomski forum gdje će se u petak sastati sa ruskim predsjednikom Vladimirom Putinom.\nForum se održava pod pokroviteljstvom predsjednika Putina i okuplja značajan broj ljudi iz biznisa, bankarstva, privrede,, ističe Dodik u izjavi za Sputnjik, napominjući da je posebno značajno što će imati mogućnost da se sastane s predsjednikom Putinom.\nZahvalan je, kaže, što Rusija bitno doprinosi ukupnom ekonomskom stanju u Republici Srpskoj, a kroz angažman u rafineriji nafte i ulja podigla je čitav energetski sektor u Srpskoj na viši nivo. Kako dodaje, to je između ostalog i rezultat napora koji je od početka ulagao i ruski predsjednik da to bude uspješan projekat.\nPrema riječima Dodika, sa ruskim predsjednikom će i ovoga puta razgovarati o ekonomskoj saradnji, ali i razmijeniti mišljenja o regionalnim dešavanjima.\n„Ovdje se osjeća ozbiljan pritisak zapadnih zemalja predvođenih prije svega SAD u pogledu lažne predstave o tome da je ovdje prisutan negativni ruski uticaj. Tog negativnog ruskog uticaja naravno nema. Ali neki tamo mislioci koji su na Zapadu kreirali takav pristup samo u BiH imaju šest miliona dolara preko američke ambasade da bi uticali na smanjenje ruskog uticaja, plus 12 miliona dolara iz američkih izvora da bi se podržali njima podobni mediji u RS“, precizira Dodik.\nPo njegovoj ocjeni, takva situacija kreirana je u izbornoj godini s ciljem da se utiče na same izbore. S druge strane,dodaje on, Rusija se uopšte ne angažuje po tim pitanjima „a oni koji ovde žele da kreiraju izbore, optužuju Rusiju za takvo djelovanje“.\nNa podsjećanje da je svojevremeno morao da objašnjava kako nije sa predsjednikom Putinom razgovarao o secesiji Srpske, Dodik navodi da mu je čast da se sastane s ruskim predsjednikom i da svaku priliku kad ima tu mogućnost rado koristi, ali da tu nema nikakve tajne:\n„Osnovni akcent svih razgovora je vezan za potrebu poštovanja međunarodnog prava, i to je ono što Rusija dosljedno promoviše. Naravno da ruska strana ima interesa za stabilnost ovdje i da je veoma upućena jer je i sama učestvovala u kreiranju i potpisivanju Dejtonskih sporazuma. I u tom pogledu, politika koju promoviše ruska strana je politika poštovanja međunarodnih sporazuma. To je i naša politika“, kaže Dodik.\nS druge strane, podsjeća, Zapad je učinio sve da se ne poštuje međunarodni sporazum.\nDodik: Ne u NATO\n„Ukinuli su značajne odredbe Dejtonskog sporazuma sve pod plaštom i potpuno lažnom pričom o izgradnji BiH kao države na neki drugi način“, upozorava Dodik, ističući da poštovanje Dejtona podrazumijeva svega što u njemu stoji, a to je da je BiH međunarodno priznata zemlja, a da je čine entiteti.\nRusija je za razliku od zapadnih zemalja dosljedna u tom pogledu i to je stav koji mi dijelimo, naglašava Dodik, uz opasku da nema namjeru da se odričem dobre saradnje i razmene mišljenja sa ruskom stranom. On dodaje da će jedna od tema razgovora s Putinom biti i vojna neutralnost Republike Srpske.\n„Upoznaću predsjednika Putina sa našim opredjeljenjem i odlukom koji je parlament donio o vojnoj neutralnosti RS. Želim da mu do detalja predočim naše mišljenje o tome. Mi smo odlučili da u vojnoj neutralnosti pratimo Srbiju. Ne želimo uključivanje ni u kakve vojne saveze i NATO nije opcija u tom pogledu“, zaključuje Dodik.


sdcafe | Mačke ne osećaju slatko? Mačke ne osećaju slatko?\nMačke ne osećaju slatko?\nMožda ste primetili da je vaša mačka indiferentna prema slatkišima.\nNaučnici su dokazali da mačke nemaju gen koji bi im omogućio da osećaju ukus slatkog. "Nedostaje im gen" je jednostavnije objašnjenje, a kompleksnije glasi:\nLjudski jezik ima bradavice koje prepoznaju pet različitih ukusa, među kojima je slatko. Za to su zaslužni proteini nastali na temelju dva različita gena poznata kao Tas1r2 i Tas1r3, koje mačke nemaju, jer nemaju potrebne aminokiseline.\n"Mačke ne osećaju slatko kao mi. To je dobro za njih, jer ionako imaju loše zube", komentarisao je biohemičar Džo Brend iz centra "Monel kemikal sensiz" u Filadelfiji. Osim toga, mačkin probavni sistev nije "kreiran" za slatku hranu pa bi joj prevelika količina ili učestala ishrana narušili zdravlje.\nIako se na početku mislilo da samo mačke nemaju spomenuti gen, naučnici su kasnije pronašli još najmanje sedam životinjskih vrsta koje su mesojedi i ne osećaju slatko, među njima su pegava hijena, orijentalna kratkonokta vidra i morski lav.


ponedeljak 01. juni 2020. 14:09h\n- Kada je proglašena pandemija korona virusa, Tanja i Dušan su se dogovorili da je za bezbednost njihove dece najbolje da oni sa ocem odu u Australiju. I Dušan i dečaci su tamo rođeni i imaju australijsko državljanstvo, te su tokom karantina mogli da otputuju iz Srbije. Tanja je morala da ostane, a suprug joj je obećao da će stalno biti u kontaktu i da će se sa decom vratiti čim prođe opasnost od širenja koronavirusa - priča izvor za "Alo!".\n- U prvih nekoliko dana po njihovom odlasku, Tanja Savić je plakala po ceo dan i nije želela da izađe iz kuće. Samo je sedela u sobi i gledala fotografije svojih sinova i čekala poziv od supruga kako bi mogla da čuje dečake. Tako je provodila dane u karantinu, a čim je ukinuto vanredno stanje u našoj zemlji, počela je da pritiska Dušana da se sa decom vrati u zemlju. Međutim, Dušan je svaki put pronalazio razlog da odloži povratak, a u jednom trenutku je čak i prestao redovno da joj se javlja - dodao je izvor za gorepomenuti list.


EVROPSKA BANKA ZA OBNOVU I RAZVOJ: CG da poboljša konkurentnost u privatnom sektoru\nCrna Gora bi trebalo da se fokusira na ključne sektore sa visokim potencijalom, poboljša konkurentnost u privatnom sektoru, kao i da dalje jača fiskalnu politiku, ocijenjeno je iz Evropske banke za obnovu i razvoj (EBRD).\nU EBRD-u smatraju da država treba da se fokusira na ključne sektore sa visokim potencijalom, uključujući razvoj lanaca vrijednosti u sektoru agrobiznisa i promociju povratnih veza u turizmu.\n"Prekogranični transport i energetske veze su ključni za dalji rast i investicije. Pored glavnog projekta za izgradnju autoputa, vlasti bi trebalo da preduzmu korake da poboljšaju standard regionalnih puteva i ojačaju funkcionisanje regionalnog energetskog tržišta", navodi se u Izvještaju o tranziciji 2017-18, pod nazivom Održavanje rasta.\nPredstavnici EBRD-a su kazali da fiskalnoj politici treba dalje jačanje.\n"Nedavne mjere za smanjenje troškova su dobrodošle, ali rastući javni dug zemlje i velike potrebe za kapitalnim troškovima zahtijevaju veće napore da kontrolišu neproduktivnu potrošnju i stave javni dug na silaznu putanju", ocijenili su iz te banke.\nIz EBRD-a su naveli da se očekuje da će se rast nastaviti kratkoročno.\n"Očekuje se da će kratkoročne stope rasta, projektovane na 3,7 odsto u prošloj godini i 3,3 odsto u ovoj, biti uglavnom podržane javnim investicijama u saobraćajnoj i energetskoj infrastrukturi, gdje je izgradnja autoputa ključni projekat, kao i vodećih stranih direktnih privatnih investicija, posebno u sektoru turizma", ocijenili su iz EBRD-a.\nOni smatraju da su usputni rizici i dalje značajni, povezani sa mogućim prekoračenjem troškova na projektu autoputa, kao i sa ranjivošću zemlje prema eksternim šokovima.\n"Izgradnja autoputa Bar-Boljare napreduje, pri čemu se gradi najizazovniji dio ukupnog autoputa, odnosno njegov prioritetni dio od 42 kilometra, koji povezuje luku Bar do granice s susjednom Srbijom", rekli su iz EBRD-a.\nPrioritetna sekcija biće završena naredne godine.\nU izvještaju se navodi da se Vlada bavi rastućim fiskalnim pritiscima.\n"Procijenjeni fiskalni deficit za 2016. godinu bio je šest odsto bruto domaćeg proizvoda (BDP), manji od očekivanog, ali samo zato što je kapitalna potrošnja bila samo pet odsto BDP-a, umjesto prethodno projektovanih 12 odsto, zbog kašnjenja u investicionom projektu autoputa", objasnili su iz EBRD-a.\nOni su podsjetili da je, u cilju borbe protiv rastućih fiskalnih pritisaka, nova fiskalna strategija usvojena u junu prošle godine.\n"Glavni cilj strategije, koja uključuje povećanje poreza na dodatu vrijednost (PDV), akciza i smanjenje plata starijih javnih službenika, je postizanje budžetskog suficita od naredne godine pa nadalje", navodi se u izvještaju.\nTo bi, kako se ocjenjuje, trebalo da postavi javni dug, koji se u posljednjih nekoliko godina brzo povećavao na 67 odsto od projektovanog prošlogodišnjeg BDP-a, na silaznu putanju.\n"Napredak u velikim privatizacijama ostaje spor. Plan privatizacije u prošloj godini predviđao je privatizaciju ključnih transportnih kompanija u državi, Luku Bar i Montecargo", podsjetili su iz EBRD-a.\nPored toga, planirana je i privatizacija nekih značajnih turističkih sredstava, kao što je Institut Igalo, kao i priprema tendera za Hotelsku grupu Budvanska rivijera i Ulcinjsku rivijeru.\n"Napredak do danas je bio minimalan", smatraju u EBRD-u.\nU izvještaju se ocjenjuje da je poboljšana stabilnost i profitabilnost bankarskog sektora, kao i da je on dobro kapitalizovan.\n"Povraćaj kredita je pomogao smanjenje nekvalitetnih kredita sa 25 odsto svih kredita u 2011. godini na 11 odsto u junu prošle godine", zaključuje se u izvještaju.\nIZVOR: Vebsajt CdM, 24.03.2018.


Sve veći izgledi za podelu Kosova\nMeđunarodna zajednica koja je podržavala nezavisnost Kosova nije ispunila obećanja zbog protivljenja Srbije i Rusije, nedostatka političke volje i slabe koordinacije, pa su izgledi za de facto podelu Kosova sve veći. Ako se stanje de facto podele nastavi, Srbi južno od Ibra biće ugroženi, pritisak za prekrajanje granica po etničkim linijama širom bivše Jugoslavije postaće sve jači, a izgledi tih zemalja da postanu članice EU sve manji, upozorava u poslednjem izveštaju o Kosovu Međunarodna krizna grupa. O tome za RSE govori Sabine Frajzer (Sabine Freizer), programska direktorka ove organizacije.\nFreizer: Podele izmedju severa i juga na Kosovu su se produbile u poslednjih nekoliko godina, a posebno nakon februarske deklaracije nezavisnosti. Srbi koji su do tada radili u zajedničkim institucijama - u kosovskoj policijskoj službi, carinama, sudovima - napustili su posao. Evidentan je od tada porast podela između kosovskih Srba i Albanaca.\nRSE: Alexander Anderson, programski direktor Međunarodne krizne grupe za Kosovo, konstatuje da je izbegnuto veće nasilje, ali da je sadašnji mir prividan.\nFreizer: Da. Svakako je veoma pozitivno što je od proglašenja nezavisnosti situacija na Kosovu mirna. Nismo videli značajnije međuetničko nasilje između kosovskih Srba i kosovskih Albanaca, ali jasno je da je postojeća podela između severa i juga veoma destabilizujuća. Nejasno je do kada kosovski Srbi planiraju da zadrže separatne institucije i kako će ih formirati, kao i do koje mere su kosovski Albanci spremni da te paralelne institucije tolerišu.\nRSE: Došli ste i do zaključka da bi, ako bi se to stanje produžilo, došlo do rasta pritisaka za ponovno prekrajanje granica u širem regionu bivše Jugoslavije.\nFreizer: Da. imali smo na umu Bosnu i Hercegovinu, čak i Makedoniju. Ta praksa formiranja zasebnih organa i institucija na etničkoj osnovi nešto je što se već ranije dogodilo u drugim delovima bivše Jugoslavije. Svakako ne doprinosi stabilnosti kada se formiraju separatne institucije na nacionalnoj osnovi. Mi smatramo da je Ahtisarijev plan ponudio alternativu da se pravladaju razlike između nacionalnih grupa na Kosovu i da kosovski Srbi dobiju potpuno zagarantovana prava u kosovskim institucijama.\nRSE: Osvrćete se kritički i na ulogu Evropske unije na Kosovu konstatujući da nije ispunila svoja obećanja. Njena misija EULEX trenutno nema kapacitet da se razmesti na severu Kosova.\nFreizer: EULEX nije u stanju da se razmesti na severu Kosova iz dva razloga. Prvi je to što od Ujedinjenih nacija još nije preuzeo sredstva i logistiku, što, dakle, još nije došlo do prave primopredaje misije. Drugi razlog je mnogo ozbiljniji: to je naime činjenica da kosovski Srbi odbijaju da sarađuju sa EULEX-om bez njegove verifikacije od strane Saveta bezbednosti Ujedinjenih nacija. Mi smatramo da je to veoma loše i da EULEX mora da operiše na celoj teritoriji Kosova jer je to misija čiji je glavni zadatak da uspostavi vladavinu prava na Kosovu, ojača pravosudni sistem i omogući zaštitu prava kosovskih Srba na čitavoj teritoriji Kosova.\nRSE: Međunarodna krizna grupa sugeriše Evropskoj uniji da iskoristi razgovore o kandidaturi Beograda za članstvo u EU kako bi obezbedila razmeštanje svoje misije na Kosovu. Da li će ovo biti lak zadatak imajući u vidu srpski stav, ali i novo rusko međunarodno samopouzdanje?\nFreizer: Aktuelna srpska vlast izrazila je jasnu želju da se pridruži Evropskoj uniji i to što je moguće pre. Ironično je, međutim, da istovremeno Srbija ne veruje toj istoj Evropskoj uniji koja želi da izvrši svoju misiju na Kosovu. Ukoliko Srbija želi da uđe u Evropsku uniju, normalno bi bilo očekivati da veruje Uniji više nego bilo kojoj drugoj organizaciji ili instituciji i da je ne ometa u njenom poslu na Kosovu. Zato smo zaključili da te stvari moraju ići u paketu: da ako Srbija želi da postane članica Evropske unije, mora sarađivati sa Evropskom unijom na Kosovu. Što se tiče uloge Rusije, još uvek se postavlja pitanje kako će ona nastupati u Savetu bezbednosti Ujedinjenih nacija: da li će, recimo, nastaviti da utiče na druge zemlje da ne priznaju Kosovo. Moskva je sada u raskoraku. Cilj joj je da se poveća broj država koje bi priznale Abhaziju i Južnu Osetiju, čime u osnovi poručuje da treba dozvoliti samoopredeljenje i formiranje nezavisnih država. Međutim, ako Rusija šalje ovakvu poruku, biće joj veoma teško da obrazloži zašto Kosovu osporava to pravo.


BalkanMagazin :: Rudnik "Boksiti" traži razdvajanje od KAP\nRudnik "Boksiti" traži razdvajanje od KAP\nsubota, 25. februar 2012 04:35\nUdruženje inženjera pozvalo je kabinet premijer Igora Lukšića da ih podrži i iz dela KAP razdruži "Boksite"\n"Boksiti", od čije rude je zavisno funkcionisanje podgoričkog Kombinata aluminijuma, ne treba da budu "majka Tereza" i svoje milionsko bogatstvo koje može da se eksploatiše po Evropi i svetu, njima, iako im je isti gazda, prodaju za male pare.\nUdruženje inženjera pozvalo je kabinet premijer Igora Lukšića da ih podrži i iz dela KAP razdruži "Boksite".\n- Ovo nije stari slovenački model "razdruživanja", već racionalno shvatanje situacije u kojoj se već duže vreme nalazi naša kompanija. Znajući potencijale "Boksita", smatramo da naša sudbina ne sme biti vezana za loše funkcionisanje Kombinata aluminijuma - kažu iz Udruženja inženjera Rudnika boksita, predsednik Ilija Miljanić i članovi Bajo Dačević i Radivoje Knežević.\n- Rudnik u najam podgoričkoj fabrici, scenario je koji ne može da opstane - kategoričan je Miljanić. - Ovakva kombinacija smišljena je da se unište "Boksiti", a sumnjamo da je skovana za stolom tajkuna Olega Deripaske i bivšeg premijera Mila Đukanovića.\nInženjeri podsećaju da sa 314 zaposlenih (ranije bilo više od 1.200), rudnik može samostalno da radi i traje.\n- Neka premijer odgovori zašto nije došlo do produžetka ugovora o isporuci rude mađarskoj kompaniji "MAL"? Mi sumnjamo da je i taj posao povezan sa milijarderom Sajanom Đindanom, vlasnikom indijske kompanije JSNj - naglašava Miljanić. - Ako je tačno da je nađen partner kome se može prodati više od 250.000 tona rude boksita, onda "Boksiti" treba da rade kao samostalne preduzeće, a ne kao ekonomski marketing kompanije CEAC.\nInženjeri optužuju bivšeg izvršnog direktora Igora Kisenkova da je kriv za propast nekada uspešne kompanije.\n- Domaća menadžerska elita držala se njega kao "pijan plota". Nažalost, rudarski inženjeri su nemi i ćute o svim problemima koji prisikaju "Boksite". Ako elita ćuta, kako će onda progovoriti radnik - pitaju se inženjeri.


I N Ž E NJ E R I N G\nDelatnost preduzeća FLUX PRO d.o.o. se pre svega bazira na izradi rešenja termotehnike koji će samom investitoru ili korisniku obezbediti pun komfor uz minimalne troškove eksplotacije. Pri samom projektovanju osnovni cilj jeste izrada energetski efikasni rešenja klimatizacije uz korišćenje obnovljivih izvora energije. U mogućnosti smo da Vam obezbedimo kopletno praćenje projekta, od samog idejnog rešenja, projektovanja, isporuke opreme do servisiranja i održavanja.\nNaš stručni kadar čine kvalitetni,iskusni i dobro obučeni inžinjeri, koji će uzeti u obzir sve Vaše zahteve i napraviti više rešenja od koji će najoptimalnije izabrati u saradnji sa Vama.\nSvojim znanjem i iskustvom u mogućnosti smo da uradimo kompletna rešenja termotehnički instalacija bilo da je reč o stambenim, poslovnim, sportskim, industrijskim ili objektima specijalne namene.\nVisoko kvalifikovani montažeri i serviseri, te više nego zavidna tehnička opremljenost našeg izvođačkog sektora omogućuju nam da efikasno odgovorimo na sve rokove izvođenja i zahteve savremene tehnike izvođenja radova.\nsistem ekološkog menadžmenta ISO 14001\nsistem menadžmenta zaštite i bezbednosti zdravlja zaposlenih OHSAS 18001.


Kampanja: Novinari i novinarke su #NeophodniRadnici - Sindikat medija Crne Gore\nSMCG podržao regionalnu akciju\nTokom zdravstvene krize novinari i novinarke igrali su presudnu ulogu. Kada se od većine nas traži da ostanemo kod kuće, oni djeluju kao naše oči i uši, donoseći nam pouzdane i precizne informacije.\nIpak, u nekim evropskim zemljama novinari se i dalje ne smatraju ključnim radnicima. Evropska federacija novinara (EFJ) pokrenula je, zajedno sa svojim partnerima u Albaniji, na Kosovu, u Crnoj Gori, Sjevernoj Makedoniji, Srbiji i Turskoj, kampanju na društvenim mrežama za podizanje svijesti o potrebi da se novinari/ke smatraju neophodnim radnicima.\nU regionu je pandemija COVID-19 mnogim novinarima/kama prouzrokovala duže radno vrijeme, niže plate, ograničena putovanja, nedostatak zaštitne opreme, što ih dodatno izlaže virusu. Iako su neke vlade odlučile da kategorizuju novinare/ke kao ključne radnike, uz radnike u zdravstvu i socijalnoj zaštiti, prehrambenoj industriji ili nastavnike, druge to nijesu uspjele da učine. Ovaj status “neophodnog radnika” omogućava im pristup brojnim pogodnostima kao što su sloboda kretanja, plaćeno bolovanje, zaštitna oprema, novčana naknada ili pristup dječjoj njezi.\nNovinari/ke su ključni za zdravlje i sigurnost stanovništva, kao i za demokratiju. Izlažu svoje zdravlje riziku kako bi nas informisali. Ovom kampanjom medijska udruženja i sindikati podsjećaju da iza vijesti kroz koje prolazimo nekoliko puta dnevno, stoje novinari/ke i medijski radnici koji naporno rade u teškim uslovima kako bi javnost informisali na najbolji mogući način.\nGeneralni sekretar EFJ, Rikardo Gutjerez (Ricardo Gutiérrez), pozvao je sve evropske vlade da novinare smatraju neophodnim radnicima i pruži im odgovarajuću naknadu: „Novinari/ke su bili ključni za odgovor vlada na COVID-19. Oni su provjeravali informacije, držali se samo zvaničnih pouzdanih izvora, istraživali mnoge uglove pandemije, intervjuisali stručnjake. Informativni mediji su postali osnovni javni servis, koji je doživio ogroman porast konzumacije. Ovo bi trebalo nekako nagraditi. ”\nOvu kampanju koordinira Evropska federacija novinara (EFJ) u okviru projekta koji je finansirao UNESCO „Izgradnja povjerenja u medije u jugoistočnoj Evropi i Turskoj“ zajedno s partnerima u Albaniji (AJPA), Bosni i Hercegovini ( BH novinari), Kosovu (AJK), Crnoj Gori (SMCG), Sjevernoj Makedoniji (SSNM), Srbiji (SINOS i NUNS) i Turskoj (TGS).\n„Novi mediji – stari problemi 2020.“\nPovodom 7. oktobra, Međunarodnog dana dostojanstvenog rada, Sindikat medija Crne Gore (SMCG) pokreće kampanju usmjerenu na ...\nSindikat medija po osmi put dio regionalne akcije\nSindikat medija Crne Gore po osmi put učestvuje u regionalnoj akciji Pet minuta gromoglasne tišine ...\nSMCG se pridružio kampanji Međunarodne federacije novinara (IFJ)


JoakimFest | Events in Serbia\n08oktCeo dan15JoakimFestKragujevacVrsta događaja:Kultura, umetnost i zabavaGrad/mesto održavanja:Kragujevac\nInternacionalni pozorišni festival – JoakimInterFest (Joakimfest), dobio je ime po jednoj od najznačajnijih ličnosti srpskog teatra, Joakimu Vujiću (1772–1847). Pisac, komediograf, prevodilac, putnik i\nInternacionalni pozorišni festival – JoakimInterFest (Joakimfest), dobio je ime po jednoj od najznačajnijih ličnosti srpskog teatra, Joakimu Vujiću (1772–1847).\nPisac, komediograf, prevodilac, putnik i upravnik prvog srpskog pozorišta osnovanog u Kragujevcu, tadašnjoj prestonici Srbije 1835. godine, Joakim Vujić je istovremeno i najkontroverznija i najintrigantnija ličnost srpske pozorišne istorije.\nOd osnivanja Festivala do danas, na Joakimfestu je izvedeno preko 140 predstava iz 25 zemalja sveta u kojima je učestovalo više od 700 pozorišnih stvaralaca.\nProgram JoakimFest 2021\nPrvih 15 godina – Postavka izložbe plakata sa prethodnih izdanja Međunarodnog pozorišnog festivala Joakimfest (JoakimInterfest).\n9.10 / 12:00 / Knjaževsko-srpski teatar\nDoprinos i značaj “malih izdavača” u Srbiji – pozorište i drama\noktobar 8 (Petak) - 15 (Petak)


Adventisti proglašeni “rasno najraznolikijom religijskom grupacijom u SAD” - Hrišćanska adventistička crkva\nAdventisti proglašeni “rasno najraznolikijom religijskom grupacijom u SAD”\nadventisti, rase, različitost, SAD\nAdventističke vođe kažu da rezultati istraživanja odražavaju misiju Crkve da pripremi sve ljude za Hristov povratak.\nNemojte se zabrinuti ukoliko uđete u Adventističku crkvu u Sjedinjenim Američkim Državama, gde engleski jezik nije prvi jezik izbora. Moguće je da prisustvujete bogosluženju jedne od narastajućih adventističkih zajednica širom SAD-a.\nPrema rezultatima istraživanja koja je sproveo Pju istraživački centar (Pew Research Center), poštovana nestranačka organizacija u Vašingtonu, adventisti sedmog dana su rasno i etnički najraznovrsnija religiozna zajednica u SAD-u.\n“Trideset i sedam posto odraslih koji sebe identifikuju kao adventiste su belci, 32 posto su crnci, 15 posto su Hispanoamerikanci, 8 posto su Azijci, i ostalih 8 posto pripada ostalim mešanim rasama.” napisao je Majkl Lipka (Michael Lipka), urednik Pju istraživačkog centra.\nAnaliza je bazirana na podacima iz studije sprovedene 2014. godine širom zemlje unutar 29 najvećih religijskih grupacija. Rasne i etničke grupe su podeljene u 5 kategorija: belci, crnci, Hispanoamerikanci svih rasa, Azijci i svi ostali rasno mešani Amerikanci.\nGeri Kruz (Gary Krause), direktor Adventističke misije Generalne konferencije, rekao je da je misija Crkve da pripremi sve ljude za Hristov drugi dolazak.\n“Mi nismo američka crkva. Mi nismo ni afrička ili azijska crkva. Mi nismo evropska crkva, “ rekao je Kruz. “Mi smo svetski pokret sa misijom ka svim grupacija ljudi. “\nOn je istakao da Adventistička crkva deluje u 215 zemalja i teritorija sveta. “ Ipak, mi nismo zadovoljni sa ovim brojem jer prema listi Ujedinjenih nacija postoje još 22 teritorije na kojima Crkva nema uspostavljen rad. Mi smo svi Božja deca i ljudi svih rasa su dobrodošli u našu porodicu.”


Predsjednik Rusije Vladimir Putin izrazio je tokom razgovora s turskim liderom Redžepom Tajipom Erdoanom (Recep Tayyip Erdogan) zabrinutost zbog "agresivnih postupaka ekstremističkih grupacija u sirijskom Idlibu", saopćeno je iz Kremlja.\nOn je tokom razgovora naglasio da je neophodno bezuvjetno poštovati suverenitet i teritorijalni integritet Sirije.\nIz Kremlja navode i da su se predsjednici Rusije i Turske dogovorili da će dodatno aktivirati konsultacije po pitanju Idliba kako bi se smanjila napetost u tom regionu, ali i kako bi se uveo prekid vatre i neutralizirala teroristička prijetnja.\nSaopćeno je i da će se kontakti na nivou Ministarstava odbrane intenzivirati.\nPrethodno je iz kabineta turskog predsjednika saopćeno da je Erdoan pozvao Putina i tom prilikom izjavio da je neophodno obuzdati ofanzivu sirijske vojske u Idlibu.\nRekao je, također, da se sve ovo što se trenutno dešava u sirijskom Idlibu, može nazvati ratom.


Akcionar.com » 2008 » mart\nGodišnji finansijski izveštaji za 2007. na sajtu APR\nNa sajtu Agencije za privredne registre počeli su da se pojavljuju podaci iz godišnjih finansijskih izveštaja za 2007. Za sada su novi podaci ažurirani samo za manji broj firmi, ali među njima je dosta onih koje se kotiraju na Beogradskoj berzi čiji novi prospekti (sa stanjem na kraju 2007.) još nisu objavljeni. Dakle, dok ne stignu novi prospekti vredi prekratiti vreme i pogledati ima li novih podataka ja sajtu APR-a.\nEvo prvo linkova za kompletan Belex “A” listing (tj. obe tri 🙂 akcije koje su na njemu), kliknite na naziv firme za direktan link na odgovarajuću stranu na APR-u:\nOvde su linkovi za finansijske izveštaje ostalih firmi koje ulaze u BELEX15 indeks:\nObratite pažnju da su na sajtu APR trenutno objavljeni nekonsolidovani izveštaji za 2007. (što u većini navedenih firmi daje sliku slabiju od realne) – do konsolidovanih podataka i onih sa mišljenjem revizora treba još sačekati.\nNa blogu vladimirdj.blog.co.yu je objavljen tekst sa konkretnim iskustvima u on-line trgovini na Beogradskoj berzi (u ovom slučaju koristeći sistem Raiffeisen banke). Preporučujem da pogledate tekst Raiffeisen On Line pošto je između ostalog dat primer kako izgleda sam tok trgovanja i davanja naloga – za one koji još uvek ne trguju online (a tu za sada spada većina investitora) ovo je dobra prilika da vide kako radi ceo sistem.


Gruzijski avion oboren u Abhaziji, Tbilisi negira\nGruzijska bespilotna letelica oborena je danas iznad Abhazije, tvrde vlasti tog gruzijskog pobunjeni;kog regiona, ali te informacije demantuje Tbilisi, javljaju agencije, prenosi Beta. "Vazdušne odbrambene snage Ahbazije oborile su jednu gruzijsku špijunsku letelicu," izjavio je neimenovani zvaničnik ministarstva odbrane Abhazije, dodajući da se to dogodilo danas. Međutim, portparolka gruzijskog Ministarstva unutrašnjih poslova Šota Utijašvili je u izjavi agenciji Frans pres "kategorično" demantovala te informacije. Ruska agencija Interfaks je javila da je reč o drugoj letelici koja je oborena iznad Abhazije, inače, proruskog regiona. Agencija nije pružila više detalja. Visoki zvaničnik gruzijskog Ministarstva unutrašnjih poslova kaže da danas nije bilo gruzijskih letelica u vazduhu. Gruzija je prošlog meseca optužila Rusiju da je oborila jedan njen avion što je Moskva demantovala, navodeći da su snage Abhazije to učinile. Odnosi Gruzije i Rusije su veoma zategnuti zbog podrške Moskve separatistima u Abhaziji, regionu koji je proglasio nezavisnost, ali je međunarodno nepriznat


Zanimljive Destinacije - Krstarenje Nilom\nČak i ako ste izabrali egipatsku rečnu avanturu, teško je da pre ukrcavanja na brod zaobiđete Kairo. Razgledanje ovog grada zapravo je savršen uvod u putovanje tokovima Nila.\nPoseta platou u Gizi na kome se nalaze Keopsova, Kefrenova i Mikerinova piramida, kao i dolinskom hramu kralja Kefrena sa Velikom Sfingom impresioniraće vas svojom mistikom. Ipak, na mapi egipatskih istorijskih spomenika nalaze se još mnoge građevine - Kairska kula, „Grad mrtvih", Opera, Palata Arapske lige i Nacionalni muzej sa Tutankamonovim blagom.\nPutovanja po Egiptu su neodoljiva baš zato što se na svakoj stanici može videti puno od onoga što pripada neprocenjivoj zaostavštini Starog Egipta. U Edfu je to svakako najočuvaniji egipatski hram, posvećen bogu Horusu koji isijava neki neobjašnjivi spokoj i tišinu. Baš u takvom ritmu odvija se i nastavak plovidbe za Luksor, kroz živopisne predele Nila, ali njegovim, u ovom delu, veoma smirujućim tokom. U Luksoru se nudi jedinstvena prilika da obiđete istorijski neverovatno bogate zapadnu i istočnu obalu reke. Posetioce prve strane dočekaće Memnonovi kolosi i grobnice u Dolini kraljeva, dok su suprotno od njih, na istoku, smešteni hramovi Karnak i Luksor.\nPosetu Egiptu „sa reke" idealno je završiti u Hurgadi, mestu koje se tokom godina drastično proširilo i predstavlja jedno od najpoznatijih letovališta. Danas Hurgada obuhvata zonu široku preko 70 kilometara, u koju ulaze i hotelski kompleksi u El Guni, Makadi beju i Soma beju. Ukoliko poželite da krstarenje Nilom završite u stilu uzbudljive avanture, odavde brodićem možete otići do koralnog ostrva Giftun i organizovati safari u pustinji.


INSTITUT ZA EVROPSKE POSLOVE: INTERNET PREZENTACIJE INSTITUCIJA SRBIJE NEUREDNE\nInternet stranice i nalozi institucija Srbije na društvenim mrežama su uglavnom nedovoljno razvijeni, neuredni, neprilagođeni korisnicima i bez osnovnih informacija, a komunikacija s građanima je tu gotovo nemoguća, pokazuje istraživanje Instituta za evropske poslove o vidljivosti institucija Srbije na internetu.\nIstraživanje je obuhvatilo 30 državnih institucija koje su zadužene za funkcionisanje javne uprave i sprovođenje ustavnih i zakonskih načela.\nU istraživanju se navodi da u komunikaciji s građanima institucije često ne odgovaraju na elektronske poruke poslate preko portala, a komunikacija je otežana jer nema ni jasnog kontakta kome se obratiti za pomoć, kao i zbog toga što se u delu sa kontaktima nalaze podaci koji upućuju na “centralu”.\nSuprotno zakonu, Informatori o radu se često ne objavljuju jednom godišnje. Kao primer naveden je slučaj portala Kancelarije za Kosovo i Metohiju na kojem se nalazi informator iz 2014. godine.\nKao izuzetno nepregledna stranica navedena je internet prezentacija Ministarstva zdravlja Srbije.\nSedam ministarstva nema odeljak sajta na engleskom jeziku, dok je retkost višejezičnost, uključujući i jezike nacionalnih manjina.\nKao pozitivni primeri navedeni su portali Skupštine Srbije, Ministarstva unutrašnjih poslova i Ministarstva spoljnih poslova.\nInternet stranica Vlade Srbije redovno objavljuje saopštenja i ažurira informacije, ali je ta stranica “stara već nekoliko mandata”.\nU istraživanju se navodi da izgleda kao da nijedna od institucija još nije “pojmila važnost i raspostranjenost društvenih mreža”, te pet institucija nema nalog ni na jednoj društvenoj mreži – Ministarstvo za rad, Ministarstvo zdravlja, Ministarstvo građavinarstva, Kabinet ministra zaduženog za regionalni razvoj i rad javnih preduzeća, i Kabinet ministra zaduženog za inovacije i tehnologiju.\nMinistarstvo unutrašnjih poslova najviše je praćeno na svim društvenim mrežama, posebno na Instagramu.\nMinistarstva pravde, odbrane i državne uprave aktivna su na Tviteru, a Ministarstvo za evropske integracije na Fejsbuku.


Radosna vest za ljubitelje piva - TU Magazin\nRadosna vest za ljubitelje piva\nBy redakcija on\t Jan 26, 2015 PROMOCIJE, VESTI\nNedavno je na popularnom prestoničkom splavu Tag održana promocija kompanije Apatinska pivara radi obeležavanja nove saradnje. U pitanju je distribucija jednog od najprodavanijih piva u svetu – Corona Extra. Apatinska pivara je osnovana 1756. godine u Apatinu pod nazivom „Carska pivara” a 2012. godine postaje deo jedne od najvećih globalnih pivarskih kompanija Molson Coors.\nCorona Extra, svetlo pivo koje svoju zlatastu teksturu i mek ukus prenosi u preko 140 zemalja sveta, zasluženo nosi titulu četvrtog po redu najprodavanijeg piva u svetu. Ovo pivo postoji još od 1925. godine i svoju reputaciju i prepoznatljivost na svetskom tržištu zauzima i opravdava izmedju ostalog i jednostavnim dizajnom ambalaže. Još jedna posebnost Corone leži u načinu konzumiranja. Ona se pije sa kriškom limete u samom grliću flaše i tako dodaje notu oštrine i svežine mekom ukusu ovog piva. Ovaj mali ritual je podržan samim dizajnom flaše koja ima otvor grlića širi od standardnog te tako doprinosi većem užitku i stavlja Coronu na vrh liste ljubitelja piva i hedonista uopšte.


Prodanović učestvovao u online formatu na zasjedanju PS CEI – Rijec.ba | Tuzlanski internet portal\n27 Novembra, 2021 2:57 PM\nPredsjedavajući Delegacije Parlamentarne skupštine Bosne i Hercegovine (PSBiH) u Parlamentarnoj skupštini Centralnoevropske inicijative (PS CEI) Lazar Prodanović učestvovao je, u online formatu, na zasjedanju PS CEI, koje je danas održano u Herceg Novom.\nUčesnici zasjedanja, kojim je okončano crnogorsko predsjedavanje parlamentarnom dimenzijom CEI, vodili su raspravu o temi „Živjeti sa COVID-om 19 – kako stvoriti održiv ekonomski oporavak tokom pandemije“.\nZasjedanje je otvorio predsjednik Skupštine Crne Gore Aleksa Bečić, koji je u pozdravnom obraćanju podvukao značaj CEI kao regionalne incijative, a posebno parlamentarne dimenzije CEI, za koju je rekao da predstavlja važan segment parlamentarne demokratije u cijeloj Evropi, kao i važnu sponu između država članica Evropske unije i onih koje žele u punopravno članstvo.\nBečić i ostali učesnici u raspravi o centralnoj temi zasjedanja uputili su posebnu zahvalnost svim zdravstvenim radnicima na požrtvovanosti i nesebičnom zalaganju u spašavanju života i pružanju neophodne zdravstvene zaštite u teškim uslovima za vrijeme pandemije COVID-a 19.\nU raspravi je istaknuto kako pandemija predstavlja globalan problem, koji zahtijeva uspostavljanje većeg stepena globalne i regionalne saradnje. Upozoreno je da je i svijetu i regionu potrebna solidarnost, ali i snažnije ekonomsko povezivanje, kao odgovor kako na pandemiju tako i na sve ozbiljniju ekonomsku krizu čije će se posljedice, kako je rečeno, tek osjetiti.\nParlamentarci su usvojili i završnu deklaraciju u kojoj su pozvali sve države članice CEI da rade na snažnijem ekonomskom i infrastrukturnom povezivanju zemalja regiona, kao i da olakšaju kretanje ljudi, roba i kapitala za vrijeme trajanja pandemije COVID-a 19.\nTokom zasjedanja parlamentarci su pozdravili rezultate crnogorskog predsjedavanja CEI, te poželjeli uspjeh Bugarskoj, koja će naredne godine predsjedavati tom regionalnom inicijativom, saopćeno je iz PSBiH.


Crna Gora: Brajović uz Đukanovića, Vuksanović ne odustaje od kandidature\nPredsednik Socijaldemokrata Crne Gore Ivan Brajović, jedne od članica koalicije na vlasti, podržao je kandidaturu Mila Đukanovića za predsednika CG, javljaju podgorički mediji.\nBrajović je izjavio da Socijademokrate žele predsednika države sa kojim dele bazične programske vrednosti i smatraju da je Đukanović pravi čovek za to mesto.\n"Milo Đukanović je kandidat sa kojim smo ne tako davno obnovili državnost i koji ima političku snagu, znanje i reputaciju da bude na čelu Crne Gore, u zemlji članici Evropske unije", navode iz SD, prenose mediji.\nS druge strane političkog spektra, na opozicionom polu, predsednički kandidat opozicione SDP Draginja Vuksanović izjavila je da neće povlačiti kandidaturu jer bi to značilo predaju pobede u ruke kandidata DPS-a.\n"Kandidat sam građanske Crne Gore i mislim da građani imaju pravo da imaju svog kandidata. Moj odustanak bi predstavljao predaju pobede u ruke kandidatu DPS i to mi ne pada na pamet", kazala je Vuksanović.\nOna je još dodala da će, ukoliko bude izabrana za predsednicu, savesno brinuti o državnim resursima i za svaki korak odgovarati narodu.\nPredsednički izbori u Crnoj Gori održavaju se 15. aprila. Rok za podnošenje kandidatura je 26. mart.\nVijesti: Za tri godine čak 18 krivičnih prijava protiv Đukanovića


LŠ: Goreće na Vembliju i San Paolu, Kejn ruši uzdrmanog kralja, Napolitanci se oštre za Siti - Sport ekspres\nDva najzanimljivija susreta drugog dana 4. kola Lige šampiona igraće se u Londonu, gde Totenhem na čuvenom Vembliju dočekuje Real Madrid, odnosno u Napulju, gde se sastaju Napoli i Mančester Siti, lideri Serije A i Premijer lige.\n“Pevci” su poklekli prethodnog vikenda na gostovanju Mančester Junajtedu, šokirao ih je Marsijal pet minuta pre kraja, a u sastavu nije bilo Harija Kejna. Sjajni napadač se vraća u tim i predstavljaće udarnu iglu ekipe koja želi da pobedi “ranjeni” Real, koji je izgubio od Đirone u Primeri, i prilično zaostao za vodećom Barselonom.\nDrugi veliki derbi igra se u Napulju gde domaćin dočekuje neverovatni Mančester Siti, koji je u seriji od 13 uzastopnih pobeda. Ipak, vodeći tim Serije A sigurno će od samog početka napasi Gvardioline pulene nošen velikom podrškom sa San Paola.\nZanimljivo će biti i u Istanbulu gde Bešiktaš, sa Duškom Tošićem u timu, dočekuje Monako i želi da nastavi sjajnu seriju u elitnom takmičenju, i četvrtim uzastopnim trijumfom već osigura plasman u osminu finala.\nLiverpul – Maribor 20.45h\nSevilja – Spartak 20.45h\nNapoli – Mančester Siti 20.45h\nŠahtjor – Fejenord 20.45h\n1. Mančester Siti 3 3 0 0 8:1 9\nBešiktaš – Monako 18.00h\nPorto – Lajpcig 20.45h\nBorusija Dortmund – Apoel 20.45h\nTotenhem – Real Madrid 20.45h\n2. Totenhem 3 2 1 0 7:2 7\n3. Borusija Dortmund 3 0 1 2 3:7 1\nPrevious Previous post: SKENDERBEG U BEOGRADU: Cigarete, tajac, obezbeđenje, autobus, hotel…\nNext Next post: SPREČEN HAOS U BEOGRADU: Policija zaustavila Albance koji su krili dron u autu koga je trebalo da puste na utakmici Partizan – Skenderbeg


Rezultati pretrage za: hapšenje\nMaloletni Albanac uhapšen je zbog šest teških krađa i krađe u pokušaju u severnom delu Mitrovice, potvrdio za Radio Kontakt Plus, portparol Kosovske policije za region Sever, poručnik Branislav Radović.\nTursko tužilaštvo, koje sprovodi istragu protiv vojske te zemlje i Ministarstva pravde, izdalo je danas nalog za hapšenje 228 osoba zbog sumnji da su povezani sa mrežom muslimanskog imama Fetulaha Gulena za koju Ankara tvrdi da stoji iza pokušaja vojnog puča 2016. godine, prenosi turska agencija Anadolija.\nĐurić: Hapšenje Zarića nastavak zastrašivanja Srba na KiM\n"Hapšenje Žarka Zarića, povratnika u selo Ljubožda u opštini Istok, brutalan je primer instrumentalizacije pravosuđa na Kosovu i Metohiji u kampanji sistematskog zastrašivanja srpskog naroda u pokrajini", izjavio je direktora Kancelarije za KiM Marko Đurić..\nU akciji "Kavez" u Republici Srpskoj uhapšeno 12 osoba\nU Republici Srpskoj uhapšeno je 12 osoba osumnjičenih za proizvodnju i promet droge, a tokom akcije pod nazivom "Kavez" zaplenjeni su oružje, municija i novac.\nPredsednik Prave Crne Gore Marko Milačić uhapšen u Podgorici\nPredsednik Prave Crne Gore Marko Milačić uhapšen je odmah pošto je avinom iz Beograda sleteo na aerodrom u Podgorici.\nCG: Uhapšena majka i brat od strica poslanika Milana Kneževića\nMajka Ratka i brat od strica Goran, poslanika opozicionog Demokratskog fronta u crnogorskom parlamentu Milana Kneževića uhapšeni su rano jutros, javio je podgorički portal IN4S.\nStefanović čestitao policiji zbog hapšenja Ninoslava Jovanovića\nMinistar Nebojša Stefanović čestitao je pripadnicima Ministarstva unutrašnjih poslova koji su, nakon višednevne potrage, uhapsili Ninoslava Jovanovića osumnjičenog da je oteo dvanaestogodišnju devojčicu iz Suvog Dola kod Niša.\nPacoli traži puštanje Mehmetaja\nOdlazeći kosovski ministar spoljnih poslova Bedžet Pacoli zatražio je da na slobodu bude pušten Nezir Mehmetaj koga je, kako navode, sinoć uhapsila srpska policija.\nKosovska policija uhapsila je člana Socijaldemokratske inicijative Hadži Hotija zbog pretnje lideru Pokreta Samoopredeljenje Albinu Kurtiju, i određeo mu je zadržavanje od 48 sati, potvrdio je portparol kosovske policije Daut Hodža, javlja Ljajmi.\nIstraga napada u Hagu – uhapšen osumnjičeni\nHolandska policija je uhapsila jednu osobu zbog sumnje da je povezana sa jučerašnjim napadom nožem u Hagu.\nUhapšeno petoro zbog pljački manastira\nPripadnici Ministarstva unutrašnjih poslova u Kragujevcu uhapsili su pet osoba zbog sumnje da su iz devet manastira ukrali oko milion dinara.\nNalog za hapšenje 133 vojna oficira zbog veza s Gulenom\nTursko tužilaštvo je izdalo nalog za hapšenje 133 vojna oficira osumnjičena za veze sa mrežom imama Fetulaha Gulena, kog Ankara optužuje za pokušaj puča 2016. godine, javila je Anadolija.\nInspektori za rad Odeljenja u Sremskoj Mitrovici D. T. (64) i S. G. (62) jutros su lišeni slobode zbog sumnje da su zloupotrebili službeni položaj i primili mito, saopštilo je Ministarstvo za rad.\nUhapšen zbog sumnje da je oštetio kosovski budžet\nKosovska policija saopštila je danas da je osumnjičeni A.M. (33) pritvoren po nalogu Osnovnog tužilaštva u Mitrovici, zbog osnovane sumnje da je izvršio krivično delo „utaja poreza“.\nTužilaštvo: Uhapšeni najveći dileri heroina u Srbiji\nTužilaštvo za organizovani kriminal pokrenulo je istragu protiv tri pripadnika organizovane kriminalne grupe zbog sumnje da su od početka avgusta do hapšenja pre dva dana, iz Turske nabavljali velike količine heroina, koje su bile namenjene korisnicima na teritoriji Beograda i Srbije.\nUhapšeni radnici "Prvog partizana“ i državljanin Severne Makedonije\nČetiri osobe uhapšene zbog krađe 450 glasačkih listića\nPo nalogu državnog tužioca, Kosovska policija uhapsila je četiri osobe sa inicijalima A.Š., A.Č., D.D. i A.Č. osumnjičene za nestanak 450 glasačkih listića na dan izbora, na biračkim mestom 2114B/01R, u selu Rudnik u opštini Srbica.\nUhapšena trojica Srba na Kosovu u poslednja 24 sata\nNa Kosovu su, u poslednja 24 sata, uhapšena trojica Srba. Zbog nedozvoljenog posedovanja oružja i nasilja uhapšen je Srbin kod Lipljana a dvojica su, zbog pretnji opštinskom službeniku, uhapšena u Gračanici.\nROSU upala u severni deo Kosovske Mitrovice, dvoje Srba uhapšeno\nPripadnici ROSU uhapsili su rano jutros u akciji na severu KiM dvojicu Srba. Oko 5.50 više od 100 pripadnika ove jedinice sa 25 oklopnih vozila i džipova upalo je u severni deo Kosova i Metohije. Jedinica ROSU je napustila severnu Kosovsku Mitrovicu nešto posle šest sati.\nKosovski tužilac Sulj Hodža je izjavio albanskim medijima da je uhapšen istražitelj policije na severu Rade Basara koji je istraživao slučaj ubistva Olivera Ivanovića.\nĐurić: Razlog brutalnog upada je zastrašivanje i kriminalizacija Srba\nDirektor Kancelarije za KiM Marko Ðurić potvrdio je jutrošnju akciju ROSU na severu KiM i rekao da su želeli da uhapse šefa operative KPS-a za sever Željka Bojića, a da su odveli njegovog sina Vasilija Bojića u nepoznatom pravcu.\nZaplenjeno 24 kg marihuane u Doljevcu, uhapšeno troje\nPripadnici Ministarstva unutrašnjih poslova zaplenili su sinoć nedaleko od Niša 24 kilograma marihuane i uhapsili tri osobe, javlja indeksonline.rs.\nPolicija u Srbici uhapsila sudiju i policajca zbog zloupotrebe položaja i primanja mita\nPolicija Kosova uhapsila je danas sudiju departmana za teška krivična dela odeljenja Osnovnog suda iz Mitrovice u Srbici i jednog policajca zbog zloupotrebe službenog položaja i primanja mita, odnosno "delovanja koje diskredituje poziciju i ličnost sudije".\nŠest uhapšenih u Prištini zbog narkotika\nU poslednja dvadesetčetiri časa u Prištini policija je uhapsila šest osoba i zaplenila određenu količinu narkotika, saopšteno je danas iz Kosovske policije.\nUhapšeno više osoba,izdavali lažna uverenja za vozačke ispit\nUhapšeni osumnjičeni za ubistvo u Lipljanu\nKosovska policija uhapsila je dvojicu Albanaca osumnjičenih za ubistvo kosovskog Albanca u Lipljanu i nanošenje teških telesnih povreda tokom tuče koja se dogodila u subotu, prenosi "Koha Ditore".\nJoš dve osobe uhapšene zbog razbijanja automobila na auto-putu "Miloš Veliki"\nStefanović o hapšenju: Građani Srbije oštećeni za 688 miliona dinara\nMinistar unutrašnjih poslova Nebojša Stefanović obratio se medijima povodom hapšenja tri osobe koje se terete da su oštetile državu Srbiju.\nPolicija je u Severnoj Makedoniji uhapsila državljanina Nemačke zbog sumnje da je organizovao nabavku 700 kilograma kokaina iz Južne Amerike do Hamburga.\nHapšenja u Kruševcu zbog ubistava, iznuda i pranja novca\nUhapšeni su osumnjičeni da su kao pripadnici organizovane kriminalne grupe izvršili krivična dela udruživanje radi vršenja krivičnih dela, ubistvo, iznuda i pranje novca. Pojedini mediji navode da je reč o članovima kriminalne grupe Zorana Jotića Jotke koji je, dodaju, važio za šefa kruševačkog podzemlja.\nTržišni inspektor u Leskovcu "pao" zbog mita od 5.000 dinara\nPripadnici Ministarstva unutrašnjih poslova Odeljenja za borbu protiv korupcije, u saradnji sa Posebnim odeljenjem Višeg javnog tužilaštva u Nišu uhapsili su A. D. (58) zaposlenog u Odseku tržišne inspekcije u Leskovcu zbog postojanja osnova sumnje da je izvršio krivična dela primanje mita i zloupotreba službenog položaja i N. B. (53) zbog postojanja osnova sumnje da je izvršio krivično delo davanje mita.\nNekadašnji predsednik Skupštine opštine Zaječar Saša Mirković uhapšen je u petak u Budvi, javili su beogradski mediji.\nZaplena 23 kilograma droge u Beogradu\nMUP: U međunarodnoj akciji "Familija" zaplenjena tona kokaina, uhapšeno 16 osoba


ZAPADNI OBAVJEŠTAJNI IZVORI: Ruski tankeri dostavljali gorivo Sjevernoj Koreji? - GlobalCir\nRuski tankeri su u proteklih nekoliko mjeseci dostavljali gorivo Sjevernoj Koreji u najmanje tri navrata prebacivanjem tereta na moru, izjavila su danas dva višerangirana zapadnoevropska bezbjednosna izvora.\nIsti izvori podsjećaju da se prodajom nafte ili naftnih proizvoda iz Rusije krše sankcije UN uvedene Sjevernoj Koreji. “Ruski brodovi prebacivali su petrohemijske proizvode na sjevernokorejske tankere u nekoliko navrata ove godine”, rekao je neimenovani izvor.\nDrugi izvor, koji je potvrdio postojanje ruske trgovine gorivom sa broda na brod sa Sjevernom Korejom, rekao je da ne postoji dokaz o umiješanosti ruske države u posljednjim transferima. Oba bezbjednosna izvora pozvala su se na pomorske obavještajne podatke i satelitske snimke brodova iz luka na ruskom Dalekom istoku ali nisu željeli da objave druge podatke, navodeći da su povjerljivi.\nRusko Ministarstvo spoljnih poslova i ruska Carinska služba odbile su da komentarišu navode o ilegalnoj dostavi goriva sjevernokorejskim brodovima.


Selaković: Srbija punu pažnju posvećuje unapređenju regionalne saradnje i dobrosusedskih odnosa - Kosovo Online\n17. Jun 2021. • 18:08\nKako se navodi u objavi na zvaničnom sajtu Ministarstva spoljnih poslova, Selaković je podvukao da je ključni spoljnopolitički i strateški cilj Srbije „ostvarivanje punopravnog članstva u Evropskoj uniji“.\nOn je ukazao da mir i stabilnost nemaju alternative i predstavljaju zvezdu vodilju na putu našeg regiona ka Evropskoj uniji.\nTakođe, posebno je naglasio da je Beograd odlučan da dijalogom i u dobroj veri rešava sva otvorena pitanja – kao odgovoran i predvidiv partner, i u skladu sa principima međunarodnog prava.\nКao konkretne pozitivne rezultate regionalne saradnje, ministar Selaković je izdvojio Centralnoevropski ugovor o slobodnoj trgovini (CEFTA), Fond za Zapadni Balkan, Regionalnu kancelariju za saradnju mladih, Transportnu zajednicu u jugoistočnoj Evropi, Кomorski investicioni forum Zapadnog Balkana, te zaključivanje „Sporazuma o snižavanju cena rominga u regionu ZB“.\nMinistar Selaković na Sastanku ministara inostranih poslova učesnica Procesa saradnje u jugoistočnoj EvropiMinistarstvo spoljnih poslova\nOn je naglasio i da Srbija pozdravlja Akcioni plan za Zajedničko regionalno tržište i dodao da je taj dokument u značajnoj meri zasnovan na konkretnim predlozima proisteklim iz inicijative koju je predsednik Srbije Aleksandar Vučić pokrenuo u saradnji sa premijerima Albanije i Severne Makedonije.\n„Srbija je u region do sada poslala 120.000 vakcina i na svojoj teritoriji vakcinisala oko 65.000 građana zemalja iz regiona, što znači da smo ukupno obezbedili oko 200.000 vakcina za svoje susede“, kazao je srspki ministar spoljniih poslova.\nNikola Selaković Ministarstvo spoljnih poslova Srbije Zapadni Balkan regionalna saradnja EU diplomatija\nSelaković na sastanku ministara Procesa saradnje u Jugoistočnoj Evropi\nBorelj: Nećemo se smiriti dok Zapadni Balkan ne bude unutar EU